praegune kellaaeg 22.05.2022 19:57\nmine lehele eelmine 1, 2, 3 ... 151, 152, 153 ... 155, 156, 157 järgmine\nSa pead arstima kui on asendada või ehk kui üle viskab tee uus aku sinna. Minul oli hädine 7ah 25ga võis loksuda 30 kilti maha kuid tundus vähe tegin muratadega sinna sisse 4p. Minul ei võtnud see bms jutule kui katkestuse tegin. Nüüd saan 30 kilti maha ja pedaalima ei pea. Suhteliselt on tihedamini kasutuses olev aku. See talvine sõitmine taob munad silmade asemele lume koristus on nii ja naa. Kord on tee puhas siis on mingi lõik kus aetakse lund autoteele ja sealt tagasi kõnniteele. Lõik mis kunagi pole siledam ja hullem kui kuul.\nJalgrattast asi küll kaugel, aga siinsed spetsialistid ilmselt oskavad vastata. Nimelt, mul üks varstolmuimeja millel akud õhtal. Researchisin interneedusest masina kohta ja said tellitud järgnevad elemendid:\nDiameter: 18.35mm ± 0.25mm\nHeight: 64.85mm ± 0.15mm\nNüüd võtsin lahti ja näen, et seal on tegelikult sees:\nLG - LGDAHB31865\nKapazität: 1500mAh / 5,40Wh\nSystem: Li-Ion [LiNiMnCoO²]\nAbmessungen: H 65,20mm x Ø 18,40mm\nLadestrom max.: 4,0A\nEntladestrom max.: 22A\nEt, originaalis max 22A ja asendus max 20A, kas mitte oluline vahe või ei julgeks neid sinna lisada?\nVahet pole. See on hetkeline max. Tegelik tõenäoliselt midagi muud. Peaasi, et üle ei kuumene.\nKlaara, lahti sai lammutatud siis paistis sisemisel BMSil ka temp andur elemendi (ühele viiest küll) külge teibiga pandud.\n// uskumatu, ja hakkaski tööle\nteibiga või super liimiga pannakse jah. Enamus on teibiga keegi ei raiska aega nendega. Pannakse silikooni ka vahest. See kui seda temp andurit vaja on juba aku laip. See ikka viimasteks hetkedeks. Teinekord kui temp probleemid tekivad annab veel arstida akut kuid ikkagi pikka pidu pole.\nNkonist pandi minul juba teele pakk oligi neil 80tk võtta.\nAlumist piiri saab ka kasutada, et akut külmalt laadima ei hakkaks. Nt +10°C paras temp. laadimiseks. Alla selle ei tasu laadida, eriti suure vooluga\nPaljudel akudel see kaitse olemas.\nSeda jah kui mingi confitava bmsi paned poe akudes neid pole mida eriti confida annaks. Suur osa akudest kasutaja ligi ei saa. Ega kõigi jaoks konfitav bms ei sobi ka keeravad ise aku kanni. Kui mina panen omatarbeks alla +\n10 ei lae siis on ka neid kes väänavad -25c peale ja siis halavad pekkis nüüd. Aga jah kui mina aku mingi confitava bmsiga teen ega mainin ära ka ,et ei tasu näpuga igalepoole torkima minna. On ka neid kes on kõigist targemad. Eriti venelased.\nTööriistadel üldiselt on. Neid kasutavad tihtipeale šimpansist madalama inteligentsiga tegelased Aga ega ma pole neid andureid väga tihti kohanud küll. Odavamad akud on jah tihtipeale ilma igasuguse kaitseta, eriti need hiina odavpakid\nÜldiselt ilma andurita bmsi ei tasu panna. Ükskõik mismoodi sa otsa sinna aku vastu paned on igati in. Seda läheb teatud juhtudel vaja just siis kui on vanem aku juhul või lihtsalt piirata laadimist temeratuuri suhtes. On muidugi ka neid akusid kus pole midagi. Kus andurit pole seal saab otsa järsku kui element vana. Need hiina akud on ostes juba vanad ikka tuleb ette. Põhjus ilmselt kriitikat ei kannata.\nNii need nkonist mj1 elemendi laibd mis minule saadeti on pick alla 1v on sees vähemalt 8tk mis laadijasse pistsin.\nväga ruttu võtavad voolu sisse laen 200ma esimese raksu. 8tk hulgas polnud ühtegi 0v laipa mis laadija keelduks omaks võtma. Need alavoltinud mj1 on reclaimed mis nkonis. Kõik ilusad teved. Keevituse jäljed pole probleem.\nAlates 2.70v hakkavad elama. Ajan nad sinna 3v peale ennem siis vahetus ja uued sisse. EI ole mõtet kohe sinna 4.20v pressida.\nNiipalju veel seda et alla 3,20v ära lase neid mj1tesid. Temperatuur langeb peale 3.20v.\nAlates 3.40v hakkavad kiiremini tühjenema. Mahtuvust on omajagu laadimata elementidel võrdlemisi uued kuigi alla 1v sees. Eile õhtust saati hetkel veel laadijas varsti saan ka numerod teada. Range on nendel 3400+ Üks oli 3600 kuid see ei ole tõsiselt võetav number element võib olla natukene pekkis.\nÜldiselt jah saab nendest kätte 3100-3200mah kui täis laadida ja siis tühjaks sõita 3.20v peale see on see mahtuvus mis tsükkliga saad keegi ei hakka neid 2.5v peale tühjaks sõitma ,et sealt 3400+ kätte saada. Võib akut teha nedest küll.\nTegelt need ongi 3400mah elemendid 3500 on reklaamitud mõni läheb sinna 3500 ära ka kuid müügikohtades müüakse ereinevalt kes paneb 3400 kes 3500. Nad on ikkagi sinna 3400+\nVõd mudugi saada rohkem ka välja saada kuid see mahtuvus on 3.20-3.30v pealt kuni 4.20v peale. Reaalne kasutatavus jaab sinna 3100-3200 kanti kui 0V elementidega teed midagi. Vähemalt need mis minul on.\nNeid tuleb mitu korda töödelda esimese ladimise tsükklga ei tule reaalne mahtuvus esile. Mõni võib täiesti ära kukkuda.\nVeebruari kuu jooksul peaks selle aku kokku laduma testimiseks kulub 3 nädalat ilmselt.\ndatasheedi järgi 4.2.2\n≥ 3400 mAh\nHuvitav kes ostis neid 0v nkonis need otsas nüüdseks. Imselt järgmine sats tuleb euriga juba.\nNäidake nüüd ette, millist punktkeevitust akude tegemisel keegi kasutab? Mul sai isu otsa isetehtud mikrouuni trafost tehtud keevitusega tegemisel. Kuumeneb kiiresti ja keevitan ebaühtlase kvaliteediga. Tahaks hiinast parema seadme tellida.\nKui tahad midagi paremat siis ventilaatoriga on in endal on 709AD+ sellega võid elementi augud ka sisse lasta kui väga kangeks keerad. Kaks pulssi on ülivähe. Ise kasutan pliiatsiga 0.15 jaoks 4 ja topelt kihiga 6 pulssi. Mugavus ka maksab. Pliiatsiga suht lihtne 2 pinni kõrvuti ühe käega. Ainus asi mis võib nendel riistadel jamama hakata on jalapedaal mingist hetkest hakab topeltlülitust tegema. Sinna kulub mitu aastat jõtsutamist ennem. See lüliti või pedaal saada uus pole probleem.\nPalju praegu aku laadimine maksab? Aku 48V17A, 200 kWh oli käes 65 euroga.\nTele2 mobiilne internet: hommikul 100, päeval 50, õhtul 1. Statistiline keskmine 50.\n48 x 17 = 0.816 kWh\n65 / 200 = 0.325 € kWh\n0.816 x 0.325 = 0.27€\nÖösiti vahepeal päris odav, võib ka umbes 5-6 sendiga täis laadida.\nJah, see täiesti töötab.\nÖösel kaanin oma 10kWh akusid odava(ma)t elektrit täis ja päeval lasen liugu selle peal. Nüüd panen mõned paneelid ka lisatoeks.\nLäheb juba elektrivaatluse teemaks, aga täna öösel 5 tundi on hind ~1 sent kWh, laen ka täna oma 15kWh täis, saab mitu päeva selle pealt tiksuda.\nOngi elektrivelode akul talvel tegevust, muidu idanevad niisama. Kogemus on näidanud, et kui vooluga ei liialda siis suurt vahet pole kas kasutad akut või seisab riiulis. Degradeerub ikka. Miks mitte neid siis kasutada kokkuhoiuks?\nyep. Nii 60 elementi paras 36v jaoks. Kuid jah degreeruvad ja kuidas veel. Hakkavad mingist hetkest vähem välja andma iga aasta käitub natuke teisiti kui eelmine. Ei tasu liiga kallist ja liiga odavat elementi panna.\nKui iga 4-5 aasta tagant akut vahetada kuidas see roheline tundub igalpool soiutakse elekter on roheline. Neid vanu elemente pole kuhugi panna kui ainut müüd maha sümboolse hinnaga. Need kohad kus saab anda siis eraisikult on täielik keemia elementidest vabaneda. Paljast elementi ei taheta väga vastu võtta sest aku on lammutatud ja pole enam aku. Asi on selles ,et need akud ja elemendid võivad põlema minna kuskil kastis, hunnikus.\nEi hakka mina ka neid 4-6 aastaseid laipasid kasutama kuskil powerwallis seda päikest on maruvähe 15% aastas võitu ei tasu suurt mässata paneelidega hetkel küll mitte. Sooja vee tootmine tasuks ära kuid sedagi ainult väike aeg.\nKui mujal euroopas hakkab päike juba veebruaris pihta eestis sama aeg pead õnnelik olema kui saad akugi laetud.\nTalvel need tuulepargid seisavad kuskilt ei tule rohelist. Miinus kraadidega tuulepargid seisavad vähemalt rootsis küll.\nRootsis on vähemalt uued tuumajaamad mis põletavad kunagi ülejäänud tuumakütust. See tehnoloogia on nii arenenud ,et praktiliselt vanad jäägid põletatakse kõik ära ja saasta eriti palju järgi ei jää.\nSelliseid ali üllasid liigub ka Ime ,et too vee tuld ei võtnud. Vaevalt need sinised ka 15A suudavad anda pigem mingi odavam juust.\nSiit akust leidsin kah midagi enneolematut. Need 10 elementi filled with sand.\nviimati muutis Margus 29.01.2022 16:51, muudetud 1 kord\nSoov naise rattale panna mootor peale. Sõit seega ei ole kiire ega mägine - võibolla Nõmme künkast võiks üles vedada. Alist jäi selline silma: link\n500w tundub piisav. Kas eelistada front või rear? Front tundub lihtsam paigaldada. Ma arvaks, et akude osas 10Ah on esialgu piisavalt.\nKeegi oskab parandada/nõu anda?\nKipun arvama taga rummus on parem nii talvel kui suvel pigem vaataks mingi 350w kuid seegi paneb talvel perutama omajagu kulub aega ,et ära õppida. 10Ah ei ole aku 30km ilmselgelt vähe. Kui siis ainult kui on 2 akut.\n250W Rummkas on ka fine kui just ülekaaluga ei ole. Kui vähegi tahad kokku hoida on 36v edasised asjad on juba liiga kobakad ja rahakotipeale hakkavad ka sest elemendid degreeruvad alates tootmise kuupäevast.\nKui alist aku osta siis saad mingi 7 aastat vana juustu millele uus kleepekas peale pandud. Ilmselgel selline aku ei pea aastatki vastu. Alist akude ostmine on põssa kotis.\nAlist või ebayst võid saada aku mis pooleldi liiv sees. Eelmises minu postituses on üks video millest pool akut on liiv.\nviimati muutis Margus 29.01.2022 21:30, muudetud 1 kord\nBafang, AEG, Panasonic, Bosch ja vb mõned tootjad veel kes oskavad midagi teha ka. Mingi kasutautud rummukas inglismaalt või saksast ja alist vb ainult kontroller ja pöidlagaas, ruska ebamugav\nMinul kõige kauem vastu pidanud kontroller: https://www.aliexpress.com/item/1005002663994133.html?spm=a2g0o.9042311.0.0.27424c4dXmLfom\nKõige mugavam ja vastupidavam pöidlagaas: https://www.aliexpress.com/item/32757115634.html?spm=a2g0o.9042311.0.0.27424c4dn9AuxZ\n"...10Ah ei ole aku...."\nJust minu mõte 95% elektrivelo soetajatest teeb selle vea, et ostab alguses liiga väikese aku ja hakkavad paari nädala / kuu pärast suuremat tahtma.\n500W on ok, aga mulle esiratas ei meeldinud, raske. Valiks kindlalt tagaratta nüüd.\nO: Latitude E6540 LCD & Inspiron 15 klaviatuur\nMujal ajuvababalt kallid kõik asjad. Saab ise kulleri järgi saata ja enamus müüjaid nõus kullerile kauba üle andma, sest nad ise ei pea muud tegema kui raha vastu võtma ja asja ära pakkima win-win olukord\nVõib vabalt terve elektriratta osta, ei pea vähemalt 5k maksma\nhetkeks on ka seal 5k rattad selle rahaeest saab ok auto. Hulluks on mindud. Elektriratta omahind on reaalsuses ikkagi väike normaalse asja sai 2017-2019 kätte 900 euriga. Kolm aastat tagasi tundus 900gi palju kuid ei kahetse ka nüüdseks on väga hullud hinnad juba.\nElektrirattad on enamasti juba luxus ese kui poe hindasid vaadata. Kui mingi maastku väntra siis hind mitmekordne. Linnarattad jäävad ikkagi odavamaks. Samas tavaline klots maksab alla 300euri kui mootorit pole niikui mootor on siis 2000+.\nEsivedu ma ei vaataks talvel võib alt visata kui ketsi tõmbab. Esivedu eeldab ka kahvli amortide puudumist mis on esiveo miinus.\nPaljud arvavad ,et kui aku on tehtud chainiiz elementidega siis on see jama. On akusid millesse on vaja uuesti hiinlased panna sest bms kisub 2.50v peale seeriad enamuse lg elemente ei kannata nii vähe ja on ilmselt teisi ka.\nHakata seda sipmpanzits madalama iq bmsi uut panema üksi saadav bms pole mis 3v peal lõpetaks. On ka bmse mida saad ise regullida vastavalt parameetritele kuid too teeb aku hinna mitmekordseks kohe ja ikkagi ostetakse vuffel alist.\nChiniizized teevad spetsiaalselt bmse mis lõpetavad seal 2.50-2.60v peal igaljuhul ostaksid ka chainiizis elemente kui konkureerida tahad. Enamuse akudest mis minuni jõuavad lähevad teisele ringile ja too bms vahetada ilmselgelt ei luba asju taaskasutada.\nNeed hiinlastga akud peavad ka vastu mingi 4 aastat niipalju kui minul neid olnud kõik nad olnud kulnud ja kaua kasutatud. 90% taaskasutavatest akudest on kõik chainiizized mis minule jõuavad. Ali või ebay äri käib kõvasti eestis.\nKui sinna uuesti hiinlased ei pane siis ei saa reklaamida kvaliteetsed akud kui taaskasutada tahad. 2.50v on asi mis ei ole päris in liitium elemendi jaoks. 99% kasutajaid ilmselgelt sõidavad akusid kuivaks ja siis kurdavad pekkis niiruttu muidugi need liiva elemendid on ka saast mis alist ja ebayst võid saada. Mingid tehased hiinas toodavad nagu 18650 kuid LIIV on sees ja neid tasub toota sest see on raha neile kes neid dummysid ostavad.\nOli ming hetk kus akusid müüdi ja said veel liiva ka. Nüüdseks on need dummyd ära kadunud kuid samasugustega on mingil määral juba liitiumiga asendatud kuid ikkagi on rämps element.\nNeed hiinlased mis nkonist saada on mitukorda paremad kui dummy element. Mingi 20% akudest olnud mis on sinised dummyd. Liiva dummy on sattunud 1 nelja aastajooksul.\nKui on kontrolitud taustaga hiinlased nagu nkonis siis halvad need pole vabalt võib 4 aastat vastu pidada. Probleemsemad kohad kus võid jumalteab mida saada on ali ja ebay kraam nedes kohtades ei kontrollita mida seal müüakse. Sama kehtib ka alibaba kohta igasugune toode on lubatud müüa.\nGearbest on vist ainuke pood kus kontrollitakse mida seal müüakse kuid seal on ka teistsugused hinnad.\nMa ei jõua ära imestada kuidas sellised blank rohelised on veel originaalid mJ1 Kkhanev on läbipaistev alt peab paistma täht ja number mis on prinditud metallile.\nRaud » TSI (TeeSeeIse) » DIY Elektrijalgratas mine lehele eelmine 1, 2, 3 ... 151, 152, 153 ... 155, 156, 157 järgmine


taylormoon- profiil | Live Sex Cams: XXX Adult Sex Shows, Live Porn Chat online girls\nViimase sisselogimise aeg: 16.05.19 10:09:30\nKlõpsates nupul, tõstad taylormoon- esilehel 60 sekundiks esimesele kohale. Selle aja jooksul paistab modelli jututuba hästi silma ja kogub populaarsust! Teavitus sinu tegevuse kohta ilmub ka jutuaknas ning seda näevad modell ja teisedki vestluses osalejad. taylormoon- hindab seda väga ja on sulle kindlasti tohutult tänulik!\nSexy Taylor 3 fotot 3 photos\nOluline info kasutaja taylormoon- kohta\nKasutaja taylormoon- tööaeg


beebi vähene kaaluiive | Lastehaigused | Arsti nõuanded | Küsi nõu Eesti tipparstidelt! - Kliinik.ee\nbeebi vähene kaaluiive 21.06.14 / Lastehaigused\nMeie kahekuune imik on sünnist saati vähe juurde võtnud. Hea, kui kuus 400g juurde tuleb. Sündides oli 3,5 kg. Pikkust on alates sünnist tänaseks (2,5 kuune) juurde tulnud 4cm ja peaümbermõõt on kasvanud 6 cm. Samas laps magab ilusti, ei ole üldiselt viril ja nutab vähe, gaasivalusid pole, naeratab ilusti vastu, jälgib ümbrust, hoiab pead kõhuli olles, liigutab aktiivselt. Kas peaksime muretsema, kui öeldakse, et 500g vähemalt peaks kuus kaalu juurde tulema 1. poolaastal? Laps saab rinnapiima, kuid tundub, et ta ei ime alati piisavalt tugevasti (rinnad pole ka kunagi tilkunud emal, kuid pigistades ikka tuleb piima). Kakab-pissib mitu korda päevas, (kakab 5 korda vähemalt, pissib rohkem) kuid vahel on kaka roheline, limane ja lõhnab tugevalt. Kas praegune vähene kaaluiive mõjutab kuidagi hilisemat vaimset ja füüsilist arengut? Või on antud juhul tegu pigem lapse omapäraga? Lisan veel, et ema-isa on ka väikest kasvu ja kiire seedimisega (kui see üldse loeb).\nEsimesel elukuul võtab laps sünnikaalule juurde vähem, kuna pärast sündi lapse kaal langeb 5-8%. Tavapäraselt võtab imik esimesel elupoolaastal kaalus juurde kuuga ca 600-800g. Jälgima peaks kaaluiivet dünaamikas ja selleks kantakse kaalu- ning kasvuandmed spetsiaalsele graafikule. Iga laps kasvab ja võtab kaalus juurde omas tempos ning kaalu- ja kasvukiirust ongi kõigeparem hinnata kaalu-kasvukõverate (graafiku) alusel.\nKahjuks pole Te kirjutanud lapse praegust ja ühe kuu vanuses mõõdetud kaalu ning kasvunadmeid, seega ei saa mina kaalu-kasvukõverat vaadata, aga kindalasti teeb seda Teie lapse perearst ja muudatusete korral, mis viitaksid vähesele kaaluiibele, ütleks seda ka Teile.\n8kuuse beebi toitumine\nLaps on 8 kuud ja 3 nädalat vana, kaalub 8,5kg. Kaal on mitu kuud püsinud praktiliselt muutumatuna, ainult pikkust tuleb juurde (75cm). Olen siiani tema toitmisel võtnud aluseks Aptamili voldikul ...\nKui kaaluiive on kesine ja toidukogused on ettenähtud koguses, siis on võimalik muuta toitu kaloririkkamaks. Näiteks võite pudrule ja püreele lisada toiduõli, sest rasv annab kõige rohkem ...


Tootesarjad - Starter site e-commerce\nSarja Accessories iluhooldustarvikud lihtsustavad naha- ja juuksehoolduse rutiine, sõltumata sellest, kas oled parajasti kodus või reisil. Nende toodete abil pakud hellitusi nii iseendale kui ka sõbrannale.\nSari Classic on meie valiku tuumik: klassikalised tooted alates kõige esimesest Dermosili tootest kuni klientide püsilemmikuteni välja. Sarjast leiad kõigile sobivad nahasõbralikud tooted.\nSarja Friend õrnatoimelised tooted hooldavad koera käpapadjandeid, karva ja nahka. Lõhnastamata, Allergy Certified märgisega tooted on õrnatoimelised koera naha suhtes ega ärrita koera tundlikku haistmismeelt.\nJuuksed on sinu kroon, mida sarja Hair Care tooted pühendunult hooldavad. Meie valikust leiad oma juuksetüübile ja peanahale sobivad juuksehooldus- ning stiliseerimistooted.\nTunne end hästi – iga päev! Kvaliteetsed sarja Health toidulisandid on välja töötatud sinu heaolu toetamiseks ja tugevdamiseks. Mitmekülgne valik aitab täiendada tervislikku toitumist.\nTunneta oma nahal Soome päritoluga kaera siidist pehmust. Luksuslikud ja stiilsed Kaura tooted sisaldavad nahka niisutavate ja tugevdavate omadustega kaerajahu ja kaeraseemneõli.\nSarja Living tooted teevad sinu kodu puhtaks ja värskeks looduslikul teel. Siit leiad kõik meie valikus olevad, sertifikaati Ecocert Cosmos kandvad kodupuhastustooted ja kaunid sisustuselemendid.\nKvaliteetsed jumestustooted igaks päevaks. Sarja aluseks on kõige mitmekülgsem valik Soome jumestustooteid, millel on Soome Allergia-, Nahahaiguste - ja Astmaliidu poolt omistatud allergiamärgise kasutusõigus.\nSarja Man tõhusad ja toimivad tooted on välja töötatud meeste nahahoolduse vajadusi silmas pidades. Sarjas on tooteid nii sportlikest, klassikaliselt maskuliinsetest kui ka vürtsikatest lõhnadest lugu pidavatele meestele.\nTootesarjale Marja on andnud oma südame hõrgud Soome marjad. Marjaselt värsketes toodetes hellitab nahka astelpaju- ja pohlaseemneõli pehmus.\nVali looduslik. Vali värske. Vali naha heaolu kindlustamiseks looduse parimad koostisosad. Sarja Nature looduskosmeetikatooted valmistatakse looduslikest ja mahepõllunduslikult toodetud toorainetest.\nTeed rohelisema valiku, kui tellid täitepakendi. Sarja Refill täitepakendist saad tühjakssaanud ja puhtaks pestud tootepudelit korduvalt täita. Keskkond ja rahakott tänavad sind!\nTundliku naha jaoks välja töötatud õrnatoimelised ja lõhnastamata tooted hooldavad nii täiskasvanute kui ka väikelaste nahka. Toodetel on Soome Allergia-, Nahahaiguste ja Astmaliidu allergiamärgise kasutusõigus.\nSa ei saa küll naha vananemist peatada, kuid võid selle enneaegset vananemist ennetada. Sarja Skin Comfort tooted niisutavad kuiva ja küpset nahka ning aitavad seda elastsena hoida.\nIgal nahatüübil on oma vajadused ja probleemid. Leiad kõik nahale vajaliku sarjast Skin Solutions, mille tooteid kombineerides saad koostada just sinu nahale sobiva näohooldusrutiini.\nSpa & Sauna toodete abil lood meeldiva hellitushetke ja naudid spaameeleolu oma kodus. Sarjast leiad tooted nii trendika saunaelamuse kui ka luksusliku jalahoolduse jaoks.\nKui oled tutvunud sarjaga Vitamin E, siis tead, milline on täiuslikult pehme nahk. Niisutavad, rikkalikult antioksüdante sisaldavad tooted on nahale parim kingitus.


Eraisikule - Eesti Toidupank\nToidu annetamine eraisikuna\nEesti Toidupank saab abivajajaid aidata suuresti tänu eraisikutest toiduannetuste tegijatele, mistõttu on igaühe panus meie jaoks väga oluline. Toidu annetamiseks tutvu palun meie toidu annetamise võimalustega.\nToidupangale on kõige mugavam toitu annetada annetusautomaatidesse, mis asuvad erinevates toidupoodides üle Eesti. Toidupank ootab annetusautomaatidesse kaua säilivaid, terveid ja tootja originaalpakendis olevaid tooteid, mis ei vaja eritemperatuuril hoiustamist. Meie annetusautomaate tühjendatakse regulaarselt ning teie annetus jõuab Toidupanka nädala jooksul.\nToidupanga annetusautomaadid asuvad üle Eesti 14 toidupoes kassade või infoleti juures.\nAnnetusautomaatide asukohad üle Eesti\nSõpruse pst 174, Tallinn\nRimi Super, Kuressaare\nTallinna 88, Kuressaare, 93892 Saare maakond\nNarva maantee 8, Jõhvi, 41536 Ida-Viru maakond\nHyper Rimi, Rakvere\nHaljala tee 4, Rakvere, 44415 Lääne-Viru maakond\nRingtee 2, Paide, 72751 Järva maakond\nRannarootsi Selver, Haapsalu\nRannarootsi tee 1, Uuemõisa, 90404 Lääne maakond\nHyper Rimi, Pärnu\nPapiniidu 8-10, Pärnu, 80042 Pärnu maakond\nLääne 2, Viljandi, 71013 Viljandi maakond\nSõbra Prisma, Tartu\nRebase Hyper Rimi, Tartu\nDetails from Google Maps Rebase 10, 50104 Tartu\nAnnelinna Prisma, Tartu\nRebase Rimi Hyper\nPärnu Rimi Hyper\nTee annetus e-poes\nToidupangale on võimalik toidukaupa annetada ka läbi e-poodide. Selle annetusvõimaluse üle on abisaajaid eriti õnnelikud, sest e-poodides saab annetada ka värskeid tooteid. Teie tellimus tuuakse Toidupanka juba järgmisel päeval.\nPange vajalikest toodetest koosnev toidupakk kokku e-Coop’is ja Coop viib teie toiduannetused Toidupanka.\nValige toiduained, mida soovite annetada, mugavalt Barbora e-toidupoest oma ostukorvi ning Barbora toimetab toidukauba Teie eest Toidupanka.\nKauba kohale viimine kohalikku toidupanka\nToiduannetused saab kohale viia otse teile lähimasse toidupanka.\nToidupank võtab vastu avamata ja tootja originaalpakendis olevaid tooteid.\nEraisikutel on võimalus aidata oma piirkonna puudust kannatavaid inimesi korraldades Toidupanga toetuseks annetusürituse.\nAnna märku kohalikule toidupangale, kus ja millal tahaksid annetusüritust korraldada.\nToidupangale antavad tooted palume pakendada banaanikastidesse või toidupanga punastesse kastidesse, mille saad soovi ja võimaluse korral kohalikust toidupangast.\nToimeta annetus kohalikku toidupanka. Ka siin võib abiks olla kohalik toidupank, kes võimaluse korral tuleb annetusele järgi ning viib annetuse toidupanga lattu, kus sinu annetus jagatakse iganädalaste toiduabipakkide koostises allpool toimetulekupiiri elavatele eelistatult lastega peredele.\nPrindi välja A3 formaadis annetusürituse plakat eesti keeles või inglise keeles.\nKaks korda aastas toimuvad Toidukogumispäevad, kus kahe päeva jooksul on toidupoodides inimestel võimalik annetada kaua säilivat toidukaupa.\nOsalemise kohta saab rohkem infot siit\nMillist toitu toidupangale annetada?\nAnnetusena on oodatud kaua säiliv ehk „parim enne“-tüüpi toidukaup, näiteks konservid, toiduõli, purgisupid, kuivained, hommikusöögihelbed, pudrumaterjal, samuti moosid, mahlad, pähklid, rosinad ja tervislikud maiustused.\nTOOTED MÄRKEGA “PARIM ENNE”\nVÄGA PIKA SÄILIVUSAJAGA TOOTED\nNuudlid, spagetid, makaronid\nLeivakatted-täidised (maapähklivõi, šokolaadi helbed ja -pasta)\nKartulikrõpsud, soolased küpsised, pähklid\nLahustuvad pulbrid, väherasvased UHT (pastoriseeritud) pakendid ja pudelid, karastusjoogid ja mahlad\nKohvi- ja maitseainete segud, puding\nLahustavad pulbrid, rasvasisaldusega (supp, piimapulber)\nKonservid, plekk/klaas (juurviljad, puuviljad, supp, liha, kala, kohv, moos)\nMaiustused, pehmed (täidisega, šokolaad, lagrits)\nKastmed, majonees, ketšup, UHT (pastoriseeritud) kaua säiliv piim ja puding\nMaiustused, kõvad (karamellkommid)


Voliniku aruanne nr 1 – Valimisliit Üks Kuusalu vald\nVoliniku aruanne nr 1\n5. dets. 2017 5. dets. 2017 Sander\nSuvel, kui olin lõplikult ideele kandideerida Kuusalu vallavolikokku sõrme andnud, mõtlesin pikalt ka sellele, kuidas peaks üks hea rahvasaadik oma valijale volikogu tegemistest valituks osutudes jooksvalt aru andma. Kuna valimistulemustes kajastub ainult valijate arv iga voliniku taga ja näed ka saadud häälte jagunemist jaoskondade lõikes, siis tegelikult ju ükski valitud volinik lõpuni ei tea, kes tema valijad personaalselt on. Seetõttu ei osanud ka oma tegemiste raporteerimiseks esialgu muud tarka välja mõelda, kui kirjutada veebi lihtsalt kokkuvõtteid teatud perioodide järel, mis tehtud ja mis teoksil, sest minu häda ju selles, et FB kasutaja ma jätkuvalt pole, olen siiani kuidagi selleta hakkama saanud siin elus😊\nTeen siis täna aru andmisega algust ja hea meel on tõdeda, et nii mõnigi teine kolleeg on ka samadele mõtetele tulnud, mis annab lootust, et juba on võrreldes varasemaga volikogu tegevus avatumaks muutumas, eriarvamused on täiesti normaalne nähtus ning kompromissi otsimine ongi edasiviiv lahendus. Lisaks muidugi esimene töövõit, et lõpuks ometi oleme saanud ka istungid veebis otse jälgitavaks.\nTänaseks oleme volikogu istungeid pidanud kolm korda. Detailset kirjeldust istungitel toimuvast ei ole mul mõtet kirjeldama hakata, sest siis hakkaks kirjatükid romaani mõõte võtma. Seetõttu piirdun praegu lihtsalt vastuvõetud otsuste loeteluga koos pisikeste isiklike kommentaaridega.\nEsimene istung sisaldas seadusejärgselt volikogu esimehe ja aseesimehe valimist ning istuva vallavalitsuse formaalse tagasiastumispalve kuulamist. Esimeheks esitatud kahe kandidaadi hulgast sai valimiste tulemusel volikogu juhiks valitud hea kolleeg Marti Hääl, keda toetas 10 saadikut, vastaskandidaat leidis 8 volinikku toetuse ja üks volinik pidas vajalikuks rikutud sedeli valimiskasti lasta. Kuna Marti küsis volikogu igapäevases juhtimises töökoormuse jaotamiseks minu abi, siis volikogu aseesimehe valimiseks mind ainsana üles seati ja ennäe imet, õnnestus minulgi vajalik toetus saada ja heade kolleegide kaasabil teistest nimekirjadest pisut rohkemgi kui minimaalselt vaja. Kolmanda punktina võtsime siis teadmiseks, et vallavalitsus on seaduse alusel tagasi astunud ja täidab oma ülesandeid kuni uus koosseis volikogus kinnitatakse. Siinkohal tahaks ühe kummalise situatsiooni Eesti seadusandluses välja tuua, kus tagasi astunud ja kohuseid täitma jääv vallavalitsuse kooseis saab seaduse alusel isikutena istuma jääda kahele toolile ehk ka Kuusalu näitel on täna 4 vallavalitsuse liiget samal ajal ka volikogu liikmed kuniks uus vallavalitsuse koosseis kinnitatakse. Aga ju ei ole seadusandja suutnud selleks perioodiks ka midagi paremat võimude lahususe printsiibi tagamiseks välja mõelda.\nTeine volikogu istung oli komisjonide moodustamise ja vallavanema valimiseks avaliku konkursi korraldamise sisuga. Istungil oli juba tunda ka poliittehnoloogiliste võtete hõngu, kui vallavanema valimiseks konkursi korraldamise eelnõu istuva vallavanema poolt päevakorrast välja sooviti hääletada põhjendusel, et päevakorra punkti pealkiri ja esitatud eelnõu pealkiri kirjapildis samad ei olnud. Oli natuke vaidlemist ja erinevaid seisukohti, aga lõpuks volikogu vallavanema konkursi välja kuulutas, sest teada olevalt ühtegi sellist vallavanema kandidaati polnud hetkel võtta, kes oleks volikogus koosseisu häälteenamuse saanud. Volikogu komisjonide moodustamiseks oli esitatud kaks alternatiivset eelnõud, valmisliit Üks Kuusalu vald (1KV) oli esitanud ettepaneku viie komisjoni moodustamiseks, Valmisliit Ühine Kodu (ÜK) kuue komisjoni moodustamiseks koos enda nägemusega komisjoni koosseisude nn poliitilise jaotuse koefitsientidest. Tegime seejärel istungil 1KV poolt ettepaneku kahest eelnõust kompromissvariant koostada ehk moodustada ÜK poolt soovitud 6 komisjoni aga pakutud koefitsiente mitte lisada, sest leidsime, et nende praktikas rakendamise võimalikkus selliselt oleks olnud enam kui küsitav. Lõpuks said 6 komisjoni kõikide volinike toetusel moodustatud ja tundus, et koostööd kõikide nimekirjade poolt on võimalik teha küll. Tõsi, hiljem sain vestlustes komisjonide võimalike mehitamiste teemadel ÜK poolt etteheiteid, et olime justkui kaaperdanud nende komisjoni jaotuste idee. Aga panin etteheite esialgu selle nimele, et seni ainuvõimuga harjunud nimekirjale on veel võõras kompromisside otsimise vajadus😊\nKolmas istung pidi läbi valimiste selgitama moodustatud komisjonide juhid, päevakorras oli veel ka kooli hoolekogude esindajate määramine ja lisaeelarve esimene lugemine. Värskelt kehtima hakanud seadus näeb ette, et valimised tuleb samas voorus korraldada nii komisjoni esimeeste kui aseesimeeste valmimiseks. Kerge pettumusena jäi aga komisjonide juhtimise tahe volinikke hulgas väga tagasihoidlikuks ning kandidaadid esitati vaid koostöös 1KV, valmisliit Arenev Kuusalu vald (AKV) ja Reformierakonna (RE) poolt viie komisjoni juhtimiseks ning rohkem kandidaate ei esitatudki. Kuuenda komisjoni ehk ÜK ettepanekul loodud ühistegevuste komisjoni juhtimiseks ei esitatud kahjuks kandidaati ka ÜK enda poolt, mistõttu jäi antud komisjon seekord üldse juhita. Kuna ÜK, EKRE ja Keskerakonna volinikud ennast komisjone juhtimas ei näinud ja kandidaate ei esitanud, siis seekord õnnestuski vaid komisjoni esimehed viiele komisjonile valida, aseesimehed jäid kandidaatide puudumise tõttu leidmata. Kuna värske seadus on aga väga üldsõnaline komisjoni juhtide valmise osas ja ei reguleeri selliseid juhtumeid, kus kahte kandidaati komisjoni kohta ei esitata ehk aseesimeest ei olegi võimalik valida, siis jäägu see seadusandja edasiseks täpsustamiste ja tõlgenduste andmiseks komisjonide juhtimisalases regulatsioonis.\nKooli hoolekogude esindajate eelnõus olid aga volinikud kandidaatide esitamisel õnneks aktiivsemad ja kõik neli kooli hoolekogu said volikogu poolt oma esindaja, kes isikuliselt olid kõik ÜK poolt ettepanekuga esitatud (tõsi, ühe ÜK kandidaadi esitamise jõudis vist volikogu esimees kärmelt enda kontole võtta😊). Lisaeelarve punkt suuremat diskussiooni ei tekitanud kuna vallavalitsuse poolt esitatud ettepanek sisaldas vaid sihtotstarbelisi eraldisi ehk maakeeli öelduna selliseid summasid, mis nagunii automaatselt toetustena eelarvesse lisanduvad ja eraldi volikogu poolt kinnitamist ei vajaks. Uurisime vallavanema käest ka võimalike tulude ülelaekumiste kohta ja saime kinnituse, et enamlaekumisi on aga kõik sellised tulud suunatakse järgmise aasta eelarvesse ning lisaeelarve teise lugemisse tuleb juurde veel vaid nn kosmeetilisi parandusi, nagu vallavanem neid nimetas. Jääme siis ootama, mida eelarve kosmeetika järgmine kord sisus tähendab.\nSelline otsuste saak siis kolmest volikogust. Hädavajalik edasiliikumiseks on tehtud aga detsembris seisab kindlasti otsustavam osa ees komisjoni koosseisude, vallavanema ja vallavalitsuse liikmete kinnitamise osas. Seetõttu annan siin ka isikliku arusaama hetke poliitilisest olukorrast, kas ja millised ootused võiks järgnevateks istungiteks olla. Volikogu on oma kolm esimest istungit suutnud pidada selliselt, et teadaolevalt pole esindatud nimekirjad omavahel ühtegi traditsioonilist koalitsioonilepingut (enamus valitseb vähemuse üle) sõlminud. Samas on erinevad kohtumised ja vestlused ning ka viimasel istungil poolte nimekirjade soovimatus komisjonide juhtimistes osaleda ja hääletada andnud selge signaali (kogenud poliitikute sõnavara), et asjade edasi liikumiseks soovib pigem arvuliselt suurem volikogu liikmete seltskond siiski tavapärase koalitsiooni ja opositsiooni reeglite järgi tegutsemist. Selles küsimuses vähemuses olevad 1KV ja AKV esindajad on pigem öelnud, et näeksid jätkuvalt võimalusel traditsioonilise koalitsioonilepinguta koostööd, mille aluseks oleks valla arengukavad ja volikogule aastate lõikes kokkulepitav tööplaan. Kuna sisuliselt ei ole kellelgi õnnestunud lahendada olukorda ei ühe ega teise variandiga ja vallavanema valimine volikogul alles ees, siis aktiivsem koostöö otsimise periood ehk seisab veel ees. Millised prognoosid võiks aga lahenduse leidmiseks olla? Loogiliselt võttes peaks ju koalitsiooniusku enamus (ÜK, EKRE, RE ja KE) suutma oma reeglid kehtestada (kokku neil 12 häält) aga siin on jäänud lahendus isikute vahelistesse probleemidesse. Lisaks on alati ju tavalise koalitsioonilepingu üks olulisim osa positsioonide ja ametikohtade omavaheline laiali jagamine ning see kipub olema keerulisem teema kui ühiste tegevuseesmärkide leidmine. Soliidse kuu tasuga vallavanema ja vallavalitsuse liikmete kohad tunduvad praegu mitmetele volinikele nii suured ihaldusobjektid, mistõttu ei ole nad volikogu liikme tööst üldse huvitatud ja silme ees vaid täitevvõimu juurde pääsemine. Aga nagu ikka, on soovijaid positsioonidele alati rohkem kui kohti ja koalitsiooni kokkuleppe pusle on olnud visa sündima.\nVallavanema konkurss on läbi viidud ja kandidaadid on tänaseks oma sooviavaldused esitanud ning saak oli rõõmustavalt suur. Loodan, et häid valikuid selles on ja võimalikud sobivad kandidaadid saavad töörühma poolt ka õigeaegselt volikogule esitatud. Ja siis ongi tõehetk käes, kas volikogu koosseis on võimeline piisava toetuse ja häälteenamuse ühele konkreetsele kandidaadile leidma. Aga see ei saa lihtne olema, kaugel sellest, sest nagu eelpool mainitud, nõutakse koalitsiooniusku nimekirjade poolt sellise kokkuleppe juurde kõikide positsioonide ja ametikohtade jagamise lepet. Ja kui kellelgi õnnestub traditsiooniline enamuskoalitsioon selle protsessi käigus moodustada, siis loogiliselt vajaks ka volikogu juhid ja komisjonide juhid uuesti kokkuleppimist ja valimist. Seega detsember saab väga pingeline kuu olema kohalikus poliitikas aga laual on jätkuvalt ehk kõikvõimalikud koostöö variandid. Ahjaa, olen kuulnud ka sellisest stsenaariumist, kus eesmärk olekski volikogu teovõimetuks muuta (koosseis muutub teovõimetuks kui vallavanemat aasta lõpuks ära ei suuda valida). Seega soovitan valijal jälgida ka seda, kas keegi tänastest volinikest esitab veel enne aasta lõppu oma volituste peatamise avalduse. Point pidavat olema selles, et volituste peatumisel tuleb volikokku pingilt asendusliige, kelle jaoks kehtib endiselt kohustus aastalõpuks vallavanem ära valida. Selle mitteõnnestumisel muutub aga juba asendusliige ise volikogu koosseisus teovõimetuks ja hiljem saab volituse peatanud liige rahulikult volikokku naasta. Vot sellised mõttelennud on tarkade poliitikute poolt juba välja mõeldud (kuigi ma ise päris kindel pole, kas seadusandja on sellise vastutusest mööda hiilimise võimaluse tõesti lubanud).\nKahjuks poliitikas ei kehti õpetaja Lauri sõnad, et kui tervet rehkendust teha ei jõua, siis tee pool, aga tee hästi. Poliitikas peab aasta lõpuks olema tehtud terve rehkendus, muidu lähed puhkusele, mis kestab vähemalt järgmiste valmisteni. Aga enam pole palju jäänud, et näha, kas ja millised kokkulepped võimalikud veel on. Igatahes ühe aruande loodan tegemistest teile veel kindlasti anda, edasine on juba fifty-sixty küsimus.\n← Toimus Kuusalu vallavolikogu teine istung\nKuusalu valla avatud juhtimise kokkulepe →


Tartus peeti konverentsi „20 aastat iseseisva Eesti metsandust”\n6. detsembril peeti Tartus esinduslikku konverentsi. Peamised ettekanded keskendusid riigimetsanduse, metsatööstuse ja erametsanduse arenguteedele.\nMulje metsa majandajate ja kaitsjate vastasseisust on tihti näiline\n„Atlantise” suurde konverentsisaali kogunesid metsamehed ja -naised, et kuulata ettekandeid ja arutleda omavahel iseseisva Eesti metsanduse arenguteede üle. Konverentsi korraldajaks oli erametsaliit koostöös metsaseltsiga. Peamiselt keskenduti riigimetsandusele, metsatööstusele ja erametsandusele. Lisaks kuulati huvitavaid ettekandeid muudest metsandusvaldkondadest. Maaülikooli doktorant Kristi Teppo kõneles metsateaduse arengutest, keskkonnaministeeriumi kantsler Rita Annus polemiseeris loodushoiu ja metsanduse vahekordade üle ning keskkonnateabe keskuse peadirektor Kalle Karoles valgustas maailma metsanduse arengutrende. Konverentsi modereeris metsaseltsi president, professor Hardi Tullus. Enim tuliseid arvamusi ja küsimusi tekitas Rita Annuse sõnavõtt. Ta tõi välja numbriterea metsade pindala ja kaitse all olevate metsade osakaalu kohta ajavahemikus 1962–2010. Parimaid allikmaterjale kõrvutades ilmnes, et metsade pindala kohta on esitatud üsnagi vastukäivaid andmeid. Raiepiirangutega metsade osakaal on aga püsinud kogu poole sajandi jooksul üllatavalt muutumatuna, jäädes 25–30% vahele. Nõukogude ajal kuulusid raiepiiranguga metsade hulka peamiselt nn. 1. grupi metsad, mis paiknesid raudteede ja suuremate maanteede ääres ning linnade ümber. Praegu moodustavad lõviosa nendest mitmesugused kaitsemetsad. Nagu selgus arutelu käigus, on metsade raiet piiratud eri aegadel erinevate põhjendustega ning seepärast on raske neid omavahel võrrelda ja analüüsida. Äärmuslikke seisukohti selle kohta, et kaitse alla tuleks võtta rohkem metsi või siis vastupidi, et metsi tuleks palju rohkem raiuda, on aeg-ajalt kõlanud kõigil aegadel. Kuid see retoorika ei ole tõsiselt mõjutanud metsanduse tegelikku käiku. Raiepiirangutega metsade osakaal on püsinud suhteliselt stabiilsena ja praktilises metsanduses on tegutsenud südametunnistusega juhid, kes tasakaalukalt hoolitsenud nii metsade majandamise kui hoidmise eest. Metsa majandajate ja kaitsjate vastasseis on tihti näiline ja üles puhutud.\nRiigimetsandus on suurtest segadustest edukalt läbi tulnud ning muutunud varasemast tõhusamaks\nPraegune keskkonnaministeeriumi asekantsler ja 90-ndate aastate metsaameti peadirektor Andres Talijärv kirjeldas riigimetsanduse ümberformeerumist Eesti iseseisvuse esimesel aastakümnel. Nagu kõneleja väljendas, hoiti nõukogude metsandust ülal naftadollarite peal ja puidu hind oli naeruväärne. See tuli kooskõlla viia rahvusvahelise puiduturu hinnaga. Teiseks tuli drastiliselt kärpida riigimetsanduses töötavate inimeste arvu, et vähendada organisatsiooni kulusid ja tõsta selle efektiivsust. Eesmärgid olid selged, kuid oli teadmata, kuidas nendeni jõuda. Sageli toimiti katse-eksituse meetodil. Metsa hinda tõsteti järsult, kaotati metsavahi ametikohad, vähendati tugevasti metskondade arvu. Tol ajal olid väga segased arusaamad selle kohta, kui palju metsa võib Eestis raiuda. Kodumaise metsakorralduse andmete järgi võinuks see olla maksimaalselt neli miljonit, Põhjamaade metsaekspertide arvates minimaalselt kaheksa miljonit tihumeetrit. Eestis oldi n.-ö. arvestuslangi usku. Arvati, et aastas ei tohi rohkem raiuda, kui metsakorraldajad ette on näinud. Samas leidus küpseid ja üleseisnud metsi, mida võinuks raiuda rohkem. Vaadati ka Põhjamaade metsanduspraktika poole, kus arvestuslangist ei teatud midagi, kuid metsade majandamine oli kulgenud pikka aega edukalt. 1998. aastaks, kui asuti organiseerima RMK-d, oldi samm-sammult kõige tõsisematest üleminekuraskustest üle saadud. Sellest, kuidas kulges riigimetsade areng sealt edasi kuni tänaseni, kõneles riigimetsa majandamise keskuse juhatuse esimees Aigar Kallas. Juba enne RMK loomist 1999. aastal paluti Taani konsultatsioonifirmalt Holsteinborg Consult analüüsi riigimetsanduse arendamise perspektiivide kohta. Saadi selge vastus, et töötajaid on ühe tööühiku kohta liiga palju ja sellisel kujul ei olda jätkusuutlikud. RMK esimestel aastatel töötajate arvu vähendati ja töö muudeti efektiivsemaks. Oldi võrdlemisi tõhusad, kuid ometi oli 2008. aastaks selge, et reformimisega tuleb veelgi edasi minna. Alanud majanduskriis vaid kiirendas seda. Vähendati veelgi metskondade ja töötajate arvu. Muudeti RMK struktuuri ja struktuuriüksusi nii, et metsahaldus lahutati metsamajandamisest. Majanduskriisi aastatest tuldi üsna edukalt läbi. Praegu toimib RMK stabiilsena ning ollakse valmis tuleviku väljakutseteks.\nMETSATÖÖSTUS SUUTIS ISESEISVUSE ALGUSES END KIIRESTI ÜMBER FORMEERIDA NING SAETÖÖSTUS ON PRAEGU EUROOPA PARIMATE SEAS\nSellest, kuidas sündis iseseisva Eesti uudne metsatööstus, andis ülevaate kunagine puidutööstuse Sylvester asutaja ja nüüdne RMK nõukogu esimees Mati Polli. Ta meenutas, et iseseisvuse algusaastail tugineti IME (Isemajandava Eesti) nägemustele. Saadi poliitiline tugi metsaoksjonite ja puiduga vaba kauplemise alustamiseks. Kuigi ümberringi lokkasid veel nõukogudeaegsed keelud ja käsud, suhtusid uue riigivõimu ja selle allstruktuuride esindajad tärkava metsatööstuse püüetesse sageli soosivalt. Riikliku suhtumise tõsine pööre tuli Mart Laari valitsuse ajal. Siis sõlmiti esimesi suuri rahvusvahelisi tehinguid puidu, peamiselt ümarpuidu, müügiks. Saadud tulu hakati investeerima saetööstuse arendamisse. 1995. aastal avati võimas ja moodsa sisustusega Imavere saeveski. Uusi ja kaasaegse tehnoloogiaga saetööstusi hakkas kerkima mujalegi Eestisse. Kuna endine riiklik bürokraatia enam hästi ei toiminud, aga uus polnud veel tõhusalt tööle hakanud, oli asjaajamine tihti lihtsam kui praegu. Nüüdse Eesti metsatööstuse olukorda valgustas metsa- ja puidutööstuse liidu tegevdirektor Ott Otsmann. Ta selgitas, et metsatööstuse eesrindlikum valdkond on puidu mehaaniline töötlemine. Oleme üles ehitanud Euroopa ühe efektiivsema saetööstuse. Teisalt ei ole Eesti metsatööstuse jaoks perspektiivne paberitööstuse arendamine. Kodumaine ressurss on liiga väike ja rahvusvaheline kliima paberitööstuse arendamiseks ebasoodne. Perspektiivsem on puidu jätkuv väärindamine. Kiiresti on arenenud puiduenergeetika sektor. Seda suurelt jaolt tänu Euroopa Liidu toetustele. Eesti metsatööstuse tulevikku suhtub Ott Otsmann optimistlikult. Metsa meil jätkub ja nõudluse kasvades saab seda taastuvat loodusvara vajalikus mahus hankida.\nERAMETSANDUS ARENEB SUUREMATE ÜHISTUTE MOODUSTAMISE SUUNAS\nSellest, mismoodi erametsandus taasiseseisvunud Eestis arenema hakkas, rääkis meie erametsanduse organiseerimise üks algatajaid Kalle Põld. Ta tuletas kuulajatele meelde, et nüüdne erametsandus on läbi käinud pika ajaloolise tee. 13. sajandil kuulusid kõik metsad kohalikele kogukondadele. Esimese iseseisvuse ajal olid eraomanduses ligi pooled Eesti metsadest. Nõukogude ajal formeeriti nendest kolhoosi- ja sovhoosimetsad, mis nüüd on enamjaolt endistele omanikele tagastatud. 90-ndate aastate alguses olid erametsaomanike lootused kõrged, aga erametsanduse arendamine läks vaevaliselt. Tähtsaimaks eestvedajaks oli alguses talupidajate keskliit. Esimene ühistu, mis 1992. aastal loodi, oli Põhja-Kõrvemaa metsaühistu, mis tegeles peamiselt ümarpuiduga ja oli võrdlemisi rentaabel. 1994. aastal loodi erametsaliit, kellest sai edaspidi keskne erametsanduse organiseerija Eestis. Erametsanduse tänasest päevast ja homsetest võimalustest kõneles erametsaliidu juhatuse esimees Taavi Ehrpais. Ta leidis, et kuigi vormiliselt on erametsaomanikke peaaegu 100 000, ei oleks õige lugeda metsaomanikeks neid, kellel metsa vaid paar-kolm hektarit. Tuleks keskenduda neile, kellel metsa üle viie hektari. Juba mõni aasta on Eestis valitsemas tendents, kus metsamaa on koondumas aina vähema hulga omanike kätte, kellede metsade pindala üha suureneb. Tulevikustsenaariumeid on kaks. Esimese järgi saavad paarikümne aasta pärast valdavaks juriidilised suuromanikud, kes ei tarvitse alati olla Eesti päritolu. Teise stsenaariumi järgi on peamisteks metsaomanikeks Eesti inimesed, kes koondunud suurtesse ja tegusatesse ühistutesse. Maaelu arengu seisukohalt oleks viimane võimalus eelistatum.


Näen horisontaaljooni topelt\nNäen horisontaaljooni topelt. Mõnel päeval on probleem teravam (kuni sinnamaani välja, ei lugeda ega kirjutada peaaegu ei saagi, teistel päevadel mitte nii väga. Ka on peavalud üsna sagedased, peaaegu ...\nKui esineb topeltnägemine kahe silmaga vaadates, võib põhjus olla neuroloogiline. Kui aga ainult ühe silmaga vaadates on põhjuseks silmahaigus. Kui silmaarst põhjust ei leia, tuleb minna neuroloogi vastuvõtule. ...\ntere sooviks väga teada selle uuringu vastust mis see endast kujutab ja kui ohtlik see on\nTEOSTATUD UURINGUD KT010101 x 1 Peaaju kompuutertomograafia natiivis KIRJELDUS KT peast natiivis: Värsket koldeleidu, ...\nAju korras, vedelikupõis vasakus põskkoopas, vähene lubistumine aju kõvakelmel.\nKüsimus selline :\nMul on olnud paar aastat tagasi välja kannatamatud seljavalud . Hetkel midagi hullu pole kuid vahepeal tunnen valu paremal seljas ja jalas . Just hiljuti käisin seoses seedetraktiprobleemidega ...\nDegeneratiivsed muutused nimmelülides ja vaheketastes ilmnevad vananedes kõigil inimestel, mõnedel rohkem ja mõnedel vähem ja osadel inimestel põhjustavad vaevusi, teistel aga mitte. Teil on eeldused vaevustele ...\nOlen juba mitu aastat kaelavaluga tegelenud (mingil määral ka mõjub istuv töö). Valu tekib järsku ja kiirgab õlga ja kergelt nagu käsivarde. Isegi kergelt kõrva tõmbab vahel tuimaks. Käin pideval ...\nHalvatus paremal näopoolel.\nKüsimus seoses halvatusega paremal pool näos. Nimelt oli mul mitu operatsiooni 15 aastat tagasi, õnnetuseks oli siis kasvaja paremal pool ülalõualuu piirkonnas. Operatsioonid õnnestusid eduliselt, ...\nIlmselt on tegemist näonärvi täieliku läbilõikega, mille puhul paranemine ei ole võimalik. Vajalik on neurokirurgi konsultatsioon selgitamaks võimalikku närvitüve ühendamist mõne muu närviharuga. Tõmbluste ...\nJuba mitu kuud valutab kael,vahel vähem vahel rohkem,kukla piirkonnas,ükski määre sellele ei mõju,pea on mitu kuud nagu vati sees,uimane,paks ja nagu surub peas,see tunne on igapäevane.peast tehti kompuuter,see ...\nTegemist võib olla kaelalihaste pingest tingitud kuklanärvide ärritusega mille põhjus vajab selgitamist ja mis nõuab vahel pikemat ravi.\nJala nõrkus ja valu\nSeistes tundsin jalas valu(polnud koormust) ja jalg jäi nagu tuimaks, surises-kiheles. Kuna olin tööl, lonkasin ringi ja võtsin ibuprofeeni. Õhtul koju minnes pidin trepist üles minema aga ühes jalas polnud ...\nTegemist võib olla lülidevahelise ketta nihkega ja jalanärvi vigastusega. Vajalik on rö. ülesvõtted nimmelülidest (perearst) ja seejärel neuroloogi läbivaatus.


EPL: kutsehariduse reform hädavajalik\n19. detsember 2000 kell 6:04\nÜhelt poolt noorte tööpuuduse kiire kasv ja teisalt heade oskustööliste nappus on ajendiks, mis sunnib valitsust ja tööandjaid kutseharidussüsteemi kaasajastamiseks koostööle, kirjutab Eesti Päevaleht tänases juhtkirjas.\nEestis on koguni kutsekoole, mille lõpetajad kümnete kaupa end töötuna arvele võtavad. Muidugi sõltuvad noorte võimalused õpitud ametiga tööd saada paljuski tööhõive olukorrast nende kodukohas, kuid tööta jätab ka kutsehariduses levinud mõtteviis: õpetame seda, mida oskame.\nErialade valik pigem populaarsuse, õpetamise odavuse ja õpetajate ettevalmistuse kui tööturu tegelike vajaduste järgi, on iseloomulik paljudele kutsekoolidele. Hetketrendi ajel avatud erialasid üleöö ei sulge ja kardetavasti toodetakse veel aastaid maksumaksja rahaga üha uusi töötuid.\nParaku on suur osa koole täna pigem huvitatud oma edasikestmisest ja õpetajate töökohtade hoidmisest kui lõpetajate saatusest tööturul.


Sünnipäev — Teaduskeskus AHHAA\nPrivaatse sünnipäevaruumi kasutus 2 tundi. Valida on sünnipäevaruumide Pesa ja Laika (allpool fotodel) vahel.\nAHHAA päevapilet sünnipäevalapsele ja 15 külalisele.\nÜks vabalt valitud töötuba kestvusega kuni 45 min või planetaariumietendus kestvusega 25 min.\nLimpa Limonaad AHHAA poolt sünnipäevalapsele ja 15 külalisele.*\n* Limonaad tuleb ära juua sünnipäevaruumis või samal päeval koju kaasa võtta.\nOleme välja töötanud ka öölaagri formaadis erisünnipäevapaketi, vaata lähemalt!\nPrivaatse sünnipäevaruumi kasutus 2 tundi.\nAHHAA keskuse päevapilet kõigile külalistele.\nPlanetaariumietendus kestvusega 25 minutit.\nHinnakiri ja broneerimisvorm\nTelefonitsi 5749 4878 (E-R 9-17) või e-posti aadressil booking@ahhaa.ee\nNB! Broneeringu esitamine ei ole tellimuse kinnitamine! Meie administraator vastab broneerimissoovile ning kas kinnitab selle või pakub lahendusi sobivate alternatiivide leidmiseks.\nAHHAA sünnipäevapakettide hinnad\nSünnipäevalaps + kuni 15 külalist (sh täiskasvanud). 155 € Broneeri\nSünnipäevalaps + kuni 15 külalist (sh täiskasvanud). 195 € Broneeri\nNB! Sünnipäevaruum mahutab kuni 25 inimest.\nIga lisanduv koolieelik\nNB! Sünnipäevaruum mahutab kuni 25 inimest. Hind kehtib juhul, kui koolieelik soovib osaleda sünnipäevapaketi töötoas või planetaariumis ning saada endale sünnipäevalimonaadi. Majapilet on koolieelikule tasuta.\nToidu saab tellida AHHAA keskuses asuvast Newtoni kohvikust. Kontakt: bronn@kohviknewton.ee. Toidu võib ka ise kaasa võtta.\nOma toiduga tulles peab arvestama, et vajalikud nõud tuleb kliendil endal kaasa võtta. Sünnipäevaruumis on olemas lillevaasid, tordilabidad, morsikannud ning veekeetja.\nTuleohutuse huvides ei tohi sünnipäevaruumis kasutada küünlaid.\nVajalike ettevalmistuste tegemist on võimalik alustada 15 minutit enne sünnipäevapeo algust.\nSünnipäevapaketi eest tuleb tasuda sünnipäevapeo toimumise päeval AHHAA keskuse kassas – sularahas/kaardiga. Ettemaksu võimalust ei ole.\nPaketi 15 külalise hulka tuleb arvestada kõik sünnipäeval osalejad (sh lapsevanemad), v.a sünnipäevalaps. Kui sünnipäevapeol on osalejaid vähem kui 15, jääb paketi hind siiski samaks nagu hinnakirjas.\nAjaliselt on piiratud vaid sünnipäevaruumi kasutusaeg – 2 tundi. AHHAA keskuses on sünnipäevalistel võimalik viibida kuni keskuse sulgemiseni.\nPalun vali soovitud ruum ja peo algusaeg. Ruumi pääseb 15 min enne peo algust.\n- Saadaval on töötuba\n- Saadaval on planetaarium\nSünnipäevalapse praegune vanus\nMis keeles pidu toimub?\nSünnipäeva töötuba/planetaarium (pead eelnevalt valima keele ja vanuse) Töötoa ja planetaariumi maksimaalne mahutavus on 25 inimest.\nLisaküsimused ja kommentaarid\nSünnipäeva broneerimine õnnestus! Võtame Sinuga broneeringu kinnitamiseks peatselt ühendust!\nEbaõnn! Kahjuks jõudis keegi Sinust ette ja see aeg ei ole enam saadaval! Palun vali uus aeg.\nEbaõnn! Tekkis süsteemne viga! Võid proovida protsessi uuesti läbida!\nNB! Oranži tekstiga päevadel kehtib tavapärasest erinev hind.


Järgmisel aastal tõuseb vanaduspensionäri sissetulek 20 euro võrra\nValitsus pikendas teisipäeval COVID-19 diagnoosiga haigetele ja nende lähikontaktsetele kehtivaid karantiininõudeid kuni 31. detsembrini.\nPolitsei pidas kinni Eesti vastu suunatud küberrünnakutes kahtlustatavad\nVIDEO! Prantsusmaa keelustab karusloomafarmid\nNõmmel avati akadeemik Endel Lippmaa mälestuspink\nTäna, 29. septembril avati akadeemik Endel Lippmaa mälestuspink Tallinna Nõmme Gümnaasiumi hoovis (Raudtee 73).\nHelme parvlaev Estonia hukust: avalikkusele on 26 aastat valetatud\n"Avalikkusele on 26 aastat valetatud, inimesi lolliks peetud ja tunnistajaid lolliks tehtud. Aitab valetamisest! Minu meelest võlgnetakse kõigile neile tunnistajatele, kelle ütlusi on naeruvääristatud või ära kustutatud, vabandus. Ja kõigile hukkunutele ning nende omastele võlgnetakse tõde," ütles EKRE esimees ja rahandusminister Martin Helme.\n"Tallinna Panoraam": koroonaviiruse leviku tõkestamine nõuab rangeid meetmeid\nTallinna uudised 28.09.2020\nVIDEO: Tallinn kutsub osalema korteriühistute fotokonkursil "Roheline õueala"\nVAARIK: metsaaluse prügistajal on nõukogude aja suhtumine (1)\nLevinud hiina "palavikukaamerad" võltsivad inimeste kehatemperatuuri\nVabamus avatav näitus mõtestab riigipiiride tähtsust tänapäeval ja ajaloos


Soolahelvestega brownie'd - THYME OUT\nBy Getter on 21/08/2019\nKes ei armastaks šokolaadi? Teate sellist inimest? Mina mitte! Šokolaad on ikka tõeline ahvatlus, igas vormis. Mu kõige lemmikum šokolaad on orgaaniline piimašokolaad meresoolahelvestega. Sealt ka inspiratsioon. See imeline magusus ja pisut soolakust nüansiks, lihtsalt IMELINE. Sool ju teadupärast on parim maitsetugevdaja ja seda tulekski just selliselt kohelda! Kuigi vahel on ka soola enda maitse väga hea.\nÜldse, soolal ja soolal on vahe. Ma ei kasuta väga ammusest ajast tavalist lauasoola (see jodeeritud hästi peen ja hästi soolane sool). Kasutan meresoola, kuigi jah, kõik sool on tegelikkuses merest pärit, mõni meri on lihtsalt ammu juba ära kuivanud ja sealt on saadud kivisool 🙂 Aga niisama kokkamiseks täiesti tavaline meresool mul on. Erilisemaks puhuks kasutan Maldon soolahelbeid, mis on väga delikaatsed ja suurepärase maitsega. See sool pole mõeldud sulatamiseks, toidule selliselt lisamine on raiskamine! Alati peaksid soolahelbed jääma oma sulamata olekusse, et seda imelist tekstuuri ja maitset edasi kanda. Võite puistada steigile, salatile, aga ka erinevatele magusroogadele 😉 Soolakaramell on ju hea, onju?\nBrownie’de jaoks (8 suupärast tükki):\n50g nisujahu (Veski Mati on minu lemmik)\n50g makadaamiapähkleid (või ka mandleid)\n50-100g valget šokolaadi, tükkidena\n1-2tl Maldon meresoolahelbeid või ka suitsusoolahelbeid, lisapõnevuseks\nKuumuta ahi 170kraadini. Sulata madalal kuumusel šokolaad ja või. Mikserda muna suhkruga kohevaks ning sega hulka jahtunud šokolaadisegu. Voldi sisse ka jahu, tükeldatud pähklid ning valge šokolaad. Vooderda ahjukindel vorm küpsetuspaberiga (20x10cm või kui soovid suuremat, siis kahekordista tooraine kogust). Aseta ahju ning lase küpseda 15-30 minutit, vastavalt sellele, kui niisket brownie’t soovid. Mulle meeldib tooremapoolne, seega küpsetan pigem vähem. Abiks on tikuke, millega saad küpsusastet mõõta. Lase vormis natuke aega taheneda. Kui piisavalt jahtunud, tõsta vormist välja, lõika kaheksaks ning puista peale soolahelbeid.\nPosted in küpsetis, magustoit, pähklid, šokolaad.\nPreviousIdeaalse pasta valmistamise saladused ning üks taevalik kanapasta\nNextVeisetartar ja kapparimajonees


Parimate kaalulanguse harjumused, Kaalukaotus\nInimesed jätavad oma piirava dieedi. Shutterstock Mõistmatu suupiste teleri ees võib kogu selle hoolika planeerimise ja tervisliku toitumise vastu.\nHakka sööma hommikusööki ning võtma lõuna-ja õhtusöögi vahel väikest oodet, kirjutab www. Mille arvelt see kaal siis langeb, kui ma rohkem sööma hakkan? Lõunaks ei teki hundi-isu ning õhtusöökki kujuneb väiksemaks. Energia saamine toiduga on päeva peale ühtlasemalt jaotunud ning organism ei pea midagi rasvana talletama. Ei teki magama ajavat unisust ja oled üldiselt aktiivsem — jõuad ehk õhtul trennigi. Mida harvem sööd, seda suurema tõenäosusega kaal koguneb — eriti kui päev läbi mitte midagi süüa ning õhtul kõik tasa teha.\nParimad hommikusöögid kaalulanguse jaoks Parimad hommikusöögid kaalulanguse jaoks Olen hommikusöögile suur usku, eriti kui proovite kilo kaaluda. Inimeste seas, keda nõustan, leian, et need, kes hommikuse söögikorra vahele jätavad, kipuvad õhtul üle sööma, kui nad on vähem aktiivsed ega suuda neid tarbetuid kaloreid ära kulutada. Nii et soovitan oma klientidel "süüa hommikusööki nagu kuningas", nagu nad ütlevad.\nKui keha panna päevad läbi näljarežiimile meeli kunstlikult kohviga toimimas hoides, peab ta ju ellujäämisstrateegia välja mõtlema. Ainevahetuskiirus ehk energia kasutamine aeglustub, et varusid jätkuks kauem.\nKuidas kaalust alla võtta: varastage tema dieediga harjumused\nTähtis ei ole mitte ainult toidu kogus, Parimate kaalulanguse harjumused ka saadavate kalorite kvaliteet. Loomulikult mängivad toidu-ja elustiilivalikutes rolli ka harjumused mõni lihtsalt rabeleb rohkem iga liigutust tehes! Kuidas suhtuda trenni tugeva ülekaalu puhul? Tervisele tõsiseks ohuks on aga ülekaalu, väheväärtusliku toidu ning tugeva trenni kombinatsioon. Võib aimata, et selliselt sööva inimese menüüs on küllaldaselt kaloreid, aga napib toiteväärtust antioksüdantide näol.\nMiks trennist nii palju juttu? Ainevahetuse kiirendamise osas on oluline lihasmass — vähem rasva ja rohkem lihast ning organism kulutab ka puhkeolekus rohkem kaloreid lihas vajab enda säilitamiseks rohkem energiat kui rasvkude. Toidud ainevahetuse kiirendamiseks Teatud toite ja söömisharjumusi saab kasutada rasvapõletuse kiirendamiseks.\nKõikide toitude seedimiseks kasutab organism energiat termogeenne efekt saades samal Parimate kaalulanguse harjumused energiat. Efekt tekib selle kaudu, et organismil on valku keerulisem omastada kui süsivesikuid või rasvu, kulutades valgu omastamise peale rohkem energiat termogeenne efekt intensiivsem rasvapõletus.\nPikas perspektiivis ei ole süsivesikutevaene toitumisviis kindlasti soovitav. Süsivesikute nullimine menüüs toob esmalt halva hingeõhu, peatselt paha tuju ning Parimate kaalulanguse harjumused ka söömahoo. Küll on suurema kaalunumbri Parimate kaalulanguse harjumused kasuks kui süsivesikute tarbimist vähendada ja lahja valgu kanafilee, kalkun, munavalged, madala rasvasusega veisefilee või hakkliha, kala osa veidi suurendada ning lisada suures koguses köögivilju.\nVali sageli toiduks madala glükeemilise koormusega toite: köögiviljaroogasid, salateid, lahjat liha. Kombineeri köögiviljatoit kaardipaki suuruse kala-või lihatükiga ning lisa vaid paar supilusikatäit pruuni riisi, tatart Parimate kaalulanguse harjumused muud teravilja meeste puhul kogused muidugi suuremad!\nVäldi süsivesikuterikast toidukorda ning kombineeri süsivesik alati valguga. Joo januks vett ning väldi mahlu ja karastusjooke. Magusa isu leevenda ühe datli, viigimarja, tükikese halvaa või tumeda šokolaadiga. Õhtust nälga kustuta pigem tüki kanafilee või g kodujuustu kui magusa-saiaga. Söö normaalse rasvasusega, mitte rasvavabu toite. Ütle ei kunstlikele magustajatele.\nKuidas tekitada kohustuste täitmisest tavapärased harjumused? – blogileht.ee\nPähklid — kombinatsioon valgust ja rasvast ning madal glükeemiline koormus, teeb pähklitest ideaalse vahepala ning näljatunde peletaja. Lehtköögiviljad — spinat, lehtkapsas, lehtpeet, lehtsalatid — klorofülli-ja antioksüdantiderikkad madala glükeemilise koormusega lehtköögiviljad on suurepäraseks toiduks nii norm-kui ülekaalu Kuidas ohutada kohuga 2 nadalat. Tekitavad kaloridefitsiiti ja annavad hulgaliselt mikrotoitaineid.\nSuhkruta piimatooted nagu maitsestamata jogurt, hapupiim ja pett toetavad tervislikku soole mikrofloorat, mis tagab parema toitainete imendamise. Lisaks võib tarvitada spetsiaalseid vadaku baasil valmistatud tervisetooteid, mis stimuleerivad nii seede-ensüüme kui on seenevastase toimega. Oliiviõli — Oomega-9 rikas õli ei ole hea mitte ainult südame-veresoonkonnale, vaid ka väga tervislik täiskõhutunde tekitaja. Tume šokolaad — Rahuldab täidlase maitsega ja rasvasusega nii magusa-kui rasvase isu ning teeb hea Parimate kaalulanguse harjumused.\nRoheline tee — antioksüdantiderikas Parimate kaalulanguse harjumused, milles sisalduvatel katehhiinidel on ka uuringute järgi ainevahetust kiirendav efekt.\nTeiseks on vürtsidel soojendav efekt, mis kiirendab ainevahetust ja mille tulemusel organism kasutab rohkem energiat. Kinoa — suurepärane kombinatsioon valgust ja kiudainest, mis tekitab pikaajalise täiskõhutunde. Kaneel — lisa kaneeli smuutidesse ja pudrule, sest kaneel aitab alandada veresuhkrut ja kiirendada ainevahetust.\n2017. aasta parimad kaalulangetamise raamatud\nTäisterakaerahelbed — suhkruta kaerahelbepuder või müsli on kaalulangetaja hitt-toit. Madal glükeemiline koormus, palju lahustuvat kiudainet ning pika-ajaline täiskõhtunne.\nLahja liha ja kala, munad — eelpool seletatud efekti põhjal on valgurikas toit ka kõige suurem kaloripõletaja. Kaalulangetusefekt sünnib aga ainult siis, kui toidu süsivesikuid vähendada, tagada menüüs rohke köögivili ning tõsta liikumisaktiivsust. Portaali loojate, Angelika Erini ja Ülle Hõbemägi, sõnul Parimate kaalulanguse harjumused pea toiduvalikutes langema äärmustesse, et saavutada olulist muutust tervises või kaaluprobleemile lahendust otsides. Välja töötatud 10 erinevat toitumisplaani pakuvad abi ülekaalu, kõrge kolesterooli, kõikuva veresuhkru jmt puhul.\nAlates jaanuarist jagab Minutoit.


Auditi kohustusega elektripaigaldised ning nõuded elektripaigaldise auditile ja auditi tulemuste esitamisele–Riigi Teataja\nAuditi kohustusega elektripaigaldised ning nõuded elektripaigaldise auditile ja auditi tulemuste esitamisele\nAuditi kohustusega elektripaigaldised ning nõuded elektripaigaldise auditile ja auditi tulemuste esitamisele - sisukord\n§ 3 Elektripaigaldiste liigitus\n§ 4 Üldnõuded auditile\n§ 5 Auditi toimingud\n§ 6 Vahetu oht ja oluline puudus\n§ 7 Auditiks esitatavad andmed ja dokumendid\n§ 8 Auditi tulemuste vormistamine\n§ 9 Kasutusele võtmisele eelnev audit\n§ 10 Korraline audit ja selle sagedus\n§ 11 Korralise auditi erandjuhud ja välistused\n§ 12 Enesekontroll\n§ 13 Erakorraline audit\n§ 14 Üleminekusäte\nRT I, 25.01.2022, 2\nVastu võetud 03.07.2015 nr 86\nRT I, 08.07.2015, 14\n17.01.2022 RT I, 25.01.2022, 1 28.01.2022\nMäärus kehtestatakse seadme ohutuse seaduse § 9 lõike 4 punktide 1−4 alusel.\n(1) Käesolevas määruses määratletakse auditi kohustusega elektripaigaldised, esitatakse nõuded nende auditile, sealhulgas auditi meetoditele ja enesekontrollile, kehtestatakse kasutusele võtmisele eelneva, korralise ja erakorralise auditi juhud ning nõuded auditi tulemuste esitamisele.\n(2) Käesoleva määruse nõudeid kohaldatakse kõigile käesoleva määruse kohaselt esimesse, teise ja kolmandasse liiki kuuluvatele ja üle 50 V nimipingega elektripaigaldistele. Auditi kohustus ei hõlma teisaldatavaid elektriseadmeid.\n(3) Käesoleva määruse kohane audit ei hõlma elektripaigaldise elektromagnetilise ühilduvuse hindamist.\n1) normdokumendid on tehnilist kirjeldust sisaldavad õigusaktid, standardid või muud dokumendid, mis sisaldavad ülevaadet seadmest ja selle valmistamisest, seadmele esitatavatest nõuetest ning vastavuse hindamiseks tehtavatest mõõtmistest ja katsetustest;\n2) elektripaigaldis on statsionaarselt paigaldatud elektriseadmete talitluslik kogum, mida kasutatakse elektrienergia tootmiseks, edastamiseks, muundamiseks, mõõtmiseks, müügiks või tarbimiseks;\n3) käit on tegevus elektripaigaldise talitluses hoidmiseks, mis hõlmab eelkõige lülitamist, juhtimist, kontrollimist, hooldamist ja nii elektritöid kui ka mitteelektritöid;\n4) peakaitse on kaitse, millega on määratletud toitepunkti elektrilised omadused;\n5) raviruum on ruum, kus toimub patsiendi uuring, ravi, järelevalve või hooldus;\n6) elektripaigaldise toitepunkt on jaotuskeskus, millest väljub selle elektripaigaldise toiteliin;\n7) elektriseade on elektrienergia tootmiseks, muundamiseks, edastamiseks, jaotamiseks või kasutamiseks mõeldud ja elektrilisi või elektroonilisi komponente sisaldav seade;\n9) ajutine elektripaigaldis on ehitise ehitamise ajaks või muuks ajutiseks otstarbeks paigaldatud elektripaigaldis;\n10) meelelahutuspargi ajutine elektripaigaldis on atraktsioonide, meelelahutusseademete ja -kioskite elektrienergiaga varustamiseks mõeldud elektripaigaldis, mis ühendatakse atraktsiooni, seadme või kioskiga, mille juurde see kuulub, ja mis ei asu selles asukohas alaliselt;\n11) kõrgepingepaigaldis on üle 1000-voldise nimipingega vahelduvvoolu või üle 1500-voldise nimipingega alalisvoolu elektripaigaldis;\n12) madalpingepaigaldis on kuni 1000-voldise nimipingega vahelduvvoolu või kuni 1500-voldise nimipingega alalisvoolu elektripaigaldis.\n§ 3. Elektripaigaldiste liigitus\n(1) Elektripaigaldised jaotatakse käesoleva määruse tähenduses korralise auditi sageduse määratlemiseks elektrist tuleneva ohu järgi esimese, teise ja kolmanda liigi elektripaigaldisteks.\n(2) Esimesse liiki kuulub elektripaigaldis alates võrguga liitumise punktist või elektripaigaldise toitepunktist, kui elektripaigaldis asub:\n(3) Teise liiki kuuluvad järgmised elektripaigaldised alates võrguga liitumise punktist või elektripaigaldise toitepunktist:\n1) enama kui kahe korteriga hoone korterivaldajate ühiskasutuses olev elektripaigaldis;\n2) ravihoones asuv elektripaigaldis, mis ei ole esimese liigi paigaldis ja mida toidetakse eraldi kaabliga hoone liitumispunktist või peajaotuskeskusest;\n3) madalpingepaigaldis, mille peakaitsme nimivool ületab 35 amprit ja mis ei ole esimese liigi elektripaigaldis;\n4) kõrgepingepaigaldis, mis ei ole esimese liigi elektripaigaldis;\n(4) Kolmandasse liiki kuulub elektripaigaldis alates võrguga liitumise punktist või elektripaigaldise toitepunktist, mille peakaitsme nimivool on 35 amprit või vähem ja mis ei ole esimese ega teise liigi elektripaigaldis.\n§ 4. Üldnõuded auditile\n(1) Auditi tellija tagab vajalikud tingimused auditiks, sealhulgas tuleb auditi tegijale teha kättesaadavaks auditiks vajalik dokumentatsioon ja tagada juurdepääs elektripaigaldisele. Samuti tuleb tagada auditiks vajalike elektripaigaldise aparaadikoostete uste, kestade ja ümbriste avamise, sealhulgas võimalike plommide eemaldamise.\n(2) Auditi tegija arvestab elektripaigaldise suhtes kehtivaid nõudeid, sealhulgas elektripaigaldise koostisosaks olevate elektriseadme tootja poolt määratud tingimusi nende olemasolu korral. Auditil võetakse aluseks elektripaigaldise ehitamise või ümberehitamise ajal kehtinud normdokumendid ja arvestatakse ka muutunud kasutustingimusi.\n(3) Auditi kontrollitoiminguid tehakse vastavalt auditi tegija akrediteerimisulatusele ja kooskõlastatult elektripaigaldise omaniku, auditi tellija või kontrollitava elektripaigaldise eest vastutava kompetentse isikuga (kasutamise järelevaataja).\n(4) Auditi tegija teeb kindlaks, kas elektripaigaldis vajab pärast kõigi seadmete paigaldamist ja pingestamist elektromagnetilise ühilduvuse lisahindamist selleks akrediteeritud asutuse poolt, ning teeb vastava soovituse kontrolliaruandesse.\n(5) Oluliste puuduste ilmnemisel esitatakse elektripaigaldis pärast nende kõrvaldamist samale auditi tegijale järelkontrolliks. Pärast puuduste kõrvaldamise kontrollimist koostab auditi tegija auditi kohta uue auditi protokolli.\n§ 5. Auditi toimingud\n(1) Audit hõlmab elektripaigaldise visuaalkontrolli, elektripaigaldise dokumentatsiooni kontrollimist ja kontrollarvutuste, mõõtmis- ja katsetustulemuste ja asjakohasel juhul ka käidukorralduse hindamist.\n(2) Visuaalkontrolli käigus hinnatakse, kas elektripaigaldis on ehitatud projekti kohaselt, kooskõlas normdokumentidega ja elektriseadme tootja poolt määratud paigaldus- või kasutusjuhenditele ja on kasutamiseks ohutu.\n(3) Elektripaigaldise dokumentatsiooni kontrolli käigus hinnatakse pisteliselt dokumentides esitatu vastavust nõuetele. Auditi tegija võib põhjendatud juhtudel teha dokumentatsioonile detailset hindamist või vajadusel taotleda täiendavate asjakohaste dokumentide ja lisateabe esitamist.\n(4) Mõõtmis- ja katsetustulemuste hindamise käigus hinnatakse elektripaigaldise ohutust ja nõuetele vastavust. Auditi tegija arvestab elektripaigaldise seisukorra hindamiseks korraldatud mõõtmisi, katsetusi ja uuringuid, kui need on tehtud selleks akrediteeritud või mõõteseaduse kohaselt pädevaks hinnatud labori poolt ja on asjakohased. Auditi tegija võib auditi tegemisel arvestada elektripaigaldise esitatud kontrollarvutusi. Elektripaigaldise kontrollmõõtmiste, teimide ja katsetuste näidisloetelu on esitatud käesoleva määruse lisas.\n(5) Kui seadmete kontrollmõõtmiste, teimide ja katsetuste tähtajad on määratud elektriseadme tootja poolt või vastavas standardis, aeguvad need vastavalt tootja või standardis määratud tähtaegadel. Kui tootja ei ole tähtaega määranud või kui asjakohases standardis tähtaega ei sätestata, lähtutakse käesolevas määruses sätestatud korralise kontrolli tähtaegadest.\n§ 6. Vahetu oht ja oluline puudus\n(1) Kui auditi tegija avastab kontrollimisel, et elektripaigaldise, sealhulgas selle osaks oleva elektriseadme, kasutamine põhjustab vahetut ohtu või esineb oluline puudus, teatab ta sellest kirjalikult elektriseadme või -paigaldise omanikule.\n(2) Vahetu ohu korral teeb auditi tegija ettepaneku elektriseadme või -paigaldise koheseks elektrivõrgust väljalülitamiseks või selle kasutamise lõpetamiseks. Kui vahetut ohtu kohe ei kõrvaldata, teavitab auditi tegija sellest Tarbijakaitse ja Tehnilise Järelevalve Ametit.\n[RT I, 25.01.2022, 1 - jõust. 28.01.2022]\n(3) Kui pingestamata elektripaigaldise kontrollimisel ilmnes, et pingestamine põhjustab vahetut ohtu, ei tohi elektripaigaldist enne puuduse kõrvaldamist pingestada.\n(4) Vahetut ohtu põhjustavad näiteks järgnevad elektriseadme või -paigaldise kehtivatele nõuetele mittevastavusest tulenevad puudused ja rikked:\n1) elektriseadme ümbris on ohtliku puutepinge all;\n2) pistikupesa kaitsekontakt on ühendatud faasijuhiga või elektriseadme kaitsejuht on valesti ühendatud;\n3) elektriseadme või -paigaldise pingestatud osad on mitteküllaldase puutekaitse tõttu puudutatavad;\n4) elektriseadme või -paigaldise puutekaitseta osad on pingestatud ahelatest puudulikult eraldatud;\n5) on tekkinud ilmne tule- või plahvatusoht.\n(5) Vahetu ohu või oluliste puuduste korral ei ole elektripaigaldis tehniliselt korras ja ettenähtud otstarbel ja viisil kasutamiseks ohutu.\n(6) Auditi käigus tuvastatavate oluliste puuduste näidisloetelu on esitatud käesoleva määruse lisas.\n§ 7. Auditiks esitatavad andmed ja dokumendid\n(1) Auditiks esitatakse:\n1) kasutusele võtmisele eelneva auditi puhul andmed elektripaigaldist ehitanud isiku kohta ning korralise ja erakorralise auditi puhul lisaks ka andmed elektripaigaldise ümberehitustöid teinud isiku kohta, kui see on asjakohane;\n2) elektripaigaldise võrguühenduse ühenduspunkti määratleva dokumendi koopia kasutusele võtmisele eelneva auditi puhul;\n3) andmed elektripaigaldise peakaitsme nimivoolu kohta;\n4) elektripaigaldise käidukava ja andmed elektripaigaldise eest vastutava kompetentse isiku (kasutamise järelevaataja ehk käidukorraldaja) kohta, kui need on õigusakti kohaselt nõutavad.\n(2) Auditi lähteandmeteks on järgmised dokumendid:\n1) kasutusele võtmisele eelneva auditi puhul elektripaigaldise projekt koos teostusjooniste ja võimalike parandustega ning kui projekti on kontrollinud projekti koostajast sõltumatu pädev ehk kompetentne isik, siis ka tema hinnang projekti nõuetele vastavuse kohta;\n2) korralise auditi puhul elektripaigaldise kohta käivad tegelikkusele vastavad skeemid ja joonised;\n3) elektripaigaldise osaks olevate elektriseadmete tehnilisi andmeid sisaldavad dokumendid;\n4) kaetud tööde aktid koos vastavate joonistega (vähemalt maandusseadme, maakaablite, kaetud installatsiooni ja küttekaablite kohta);\n5) auditiks vajalikus mahus teostatud ajakohased elektripaigaldise kontrollmõõtmiste, teimide ja katsetuste protokollid koos kokkuvõtva aruandega;\n6) elektripaigaldise osaks olevate elektriseadmete seadistustööde aktid;\n7) võimalike eriotstarbeliste seadmete mõõtmiste- ja katsetuste protokollid vastavalt tootja nõuetele;\n8) kui elektripaigaldisele on varem tehtud audit või tehniline kontroll, siis ka selle protokoll ühes mõõtmis- ja katsetulemuste aruandega;\n9) elektripaigaldise laiendus- ja ümberehitustööde või elektripaigaldise osistes teostatud elektritööde kohta asjakohased joonised ja kontrollidokumendid.\n§ 8. Auditi tulemuste vormistamine\n(1) Kasutusele võtmisele eelneva auditi ja korralise auditi protokoll vormistatakse seadme ohutuse seaduse §-s 12 nimetatud tehnilise järelevalve infosüsteemis (edaspidi andmekogu).\n(2) Auditi protokollis fikseeritakse kõik vajalikud elektripaigaldist ja selle auditit käsitlevad andmed ning hinnang elektripaigaldise nõuetele vastavuse ja selle kasutamise ohutuse kohta.\n(3) Auditi protokollis antakse elektripaigaldise nõuete osas hinnang vähemalt andmekogus nõutavate andmete mahus. Kõigi nõuete täitmisele tuleb anda üks järgnevatest hinnangutest: nõuetele vastav, nõuetele mittevastav, oluline puudus, vahetu oht või ei rakendata.\n(4) Auditi protokolli märkuste ja selgituste lahtris märgitakse, millises elektripaigaldise osas esineb nõuetele mittevastavus, oluline puudus või vahetu oht ja lühidalt muud täpsustavad asjaolud ning viited normdokumentidele, mille nõudeid on rikutud. Vajaduse korral vormistab auditi tegija auditi protokolli juurde lisalehe, kus selgitatakse ja täpsustatakse protokollis toodud puuduse ja selle nõudega seotud asjaolusid.\n(5) Auditi protokollile lisatakse andmekogusse kontrollmõõtmiste aruanne.\n§ 9. Kasutusele võtmisele eelnev audit\n(1) Ettenähtud juhtudel peab elektripaigaldises kasutusele võtmisele eelneva auditi toimumise alguseks olema määratud elektripaigaldise eest vastutav kompetentne isik (kasutamise järelevaataja).\n(2) Kasutusele võtmisele eelnev auditi tegija märgib auditi protokollis elektripaigaldist ehitanud isiku andmed.\n(4) Meelelahutuspargi ajutise elektripaigaldise kasutusele võtmiseks ja kasutamiseks peab olema tehtud elektripaigaldise kasutusele võtmisele eelnev audit. Kasutusele võtmisele eelneva auditi hinnang elektripaigaldise nõuetele vastavuse ja kasutamise ohutuse kohta kehtib üksnes selle meelalahutuspargi ajutises asukohas asumise ajal.\n§ 10. Korraline audit ja selle sagedus\n(1) Elektripaigaldise korralise auditi teostamise tähtaega arvestatakse:\n1) esmakordsel korralisel auditil üldjuhul elektripaigaldise kasutusele võtmisele eelneva auditi kuupäevast;\n2) eelmise korralise auditi kuupäevast või\n3) korralise auditi mahus teostatud erakorralise auditi kuupäevast.\n(2) Edaspidised korralised auditid tuleb teha vähemalt järgmise sagedusega:\n1) esimese liigi elektripaigaldises kord viie aasta jooksul;\n2) teise liigi elektripaigaldises kord kümne aasta jooksul;\n3) kolmanda liigi elektripaigaldistes kord viieteistkümne aasta jooksul.\n(3) Elektripaigaldisele, mis on ehitatud või ümberehitatud enne 2000. aastat, tuleb korraline audit teha järgmise sagedusega:\n1) esimese liigi elektripaigaldises kord kolme aasta jooksul;\n2) teise liigi elektripaigaldises kord viie aasta jooksul;\n3) kolmanda liigi elektripaigaldises kord kümne aasta jooksul.\n(2) Kui on tagatud elektripaigaldise pidev hooldus ja korrashoid ning nõuetekohane käit, võib elektrituruseaduse alusel tegutsev võrguettevõtja ja loakohutusega tootja teha elektripaigaldises korralist auditit kord 15 aasta jooksul.\n(3) [Kehtetu - RT I, 25.01.2022, 1 - jõust. 28.01.2022]\n(4) Kasutuses olevas nõuetekohases madalpingepaigaldise osas, mille toiteliini ees oleva kaitseaparatuuri nimivool on kuni 35 amprit, ei pea seal tehtud elektritööde järgselt kasutusele võtmisele eelnevat auditit teostama, kui elektripaigaldise ehitaja kinnitab kirjalikult mõõtmis- ja katsetustulemuste, visuaalkontrolli ja dokumentatsiooni alusel elektripaigaldise nõuetele vastavust ja kasutamise ohutust. Kirjalik kinnitus koos visuaalkontrolli protokolliga tuleb esitada elektripaigaldise korralise auditi teostamisel.\n§ 12. Enesekontroll\n(1) Kui järgitakse seadme ohutuse seaduse § 8 lõikes 3 ja käesolevas paragrahvis enesekontrollile sätestatud tingimusi, ei ole korralise auditi tegemine kohustuslik.\n(11) Enesekontrolli süsteemi toimivus on asjakohaste tegevuste ja tavade kogum, mille abil tagatakse ettevõtte juhtpõhimõtete ja eesmärkide sisseseadmine, elluviimine ja rakendamine tagamaks kasutuses olevate elektripaigaldiste tehniline korrasolek ning ettenähtud otstarbel ja viisil kasutamise ohutus.\n(2) Enesekontrolli rakendava isiku asjakohane juhtimissüsteem peab käsitlema elektripaigaldiste kasutusele võtmise ja kasutamise korda, elektripaigaldise käidu-, hooldus- ja kontrolltoiminguid teostavate isikute kompetentsuse tagamise korda, tehnilise seisukorra kontrollimise toiminguid, käidu- ja hooldustoiminguid, juhuvalimi valiku põhimõtteid, puuduste tuvastamise ja kõrvaldamise korda sellise põhjalikkusega, mis võimaldab anda hinnangu selle rakendamisega kaasnevale käesoleva määruse kohaselt tehtavale auditile vähemalt samaväärsele tasemele.\n(3) Enesekontrolli puhul peab arvestama elektripaigaldisele ja selle kontrollimisele kohalduvaid sisulisi nõudeid. Enesekontrolli toiminguid võivad teostada selleks vastavat kompetentsust omavad isikud.\n(4) Tarbijakaitse ja Tehnilise Järelevalve Ametile esitatakse enesekontrolli süsteemi toimivuse dokumentatsioon ja teavitatakse elektripaigaldistest, millele rakendatakse enesekontrolli.\n(5) Enesekontrolli toimivust tuleb plaanipäraselt, süstemaatiliselt ja perioodiliselt hinnata vähemalt kord 12 kuu jooksul. Enesekontrolli toimivuse hindamiseks tuleb kasutada ka enesekontrolliga hõlmatud elektripaigaldistes juhuvalimi alusel valitud elektripaigaldistes tehtavat korralist auditit.\n(6) Juhuvalimi valiku põhimõtted peavad olema dokumenteeritud. Juhuvalim peab olema arvuliselt küllaldane, et selle põhjal oleks võimalik hinnata enesekontrolli toimivust elektripaigaldiste, millele rakendatakse enesekontrolli, suhtes. Juhuvalimi valiku aluseks võivad olla elektripaigaldiste liigid või parameetrid. Juhuvalimi alusel tehtavaid elektripaigaldise korralisi auditeid teostatakse iga-aastaselt.\n§ 13. Erakorraline audit\n(1) Erakorraline audit tehakse vastavalt vajadusele ja selle ulatuse ja kontrollimisel aluseks võetavad normdokumendid määrab tellija.\n(2) Kontrollimeetodite ning mõõtmiste vajaduse üle otsustab auditi tegija.\n§ 14. Üleminekusäte\nEnne käesoleva määruse jõustumist elektriohutusseaduse alusel tehtud tehnilist kontrolli loetakse käesoleva määruse tähenduses auditiks. Kui järgmise tehnilise kontrolli tähtaeg on määratud tehnilise kontrolli dokumentatsioonis ja see erineb käesolevas määruses sätestatust, kohaldatakse tehnilise kontrolli dokumentatsioonis olevat tähtaega.\nLisa Auditi käigus tuvastatavate oluliste puuduste näidisloetelu / Elektripaigaldise mõõtmiste, teimide ja katsetuste näidisloetelu


Politseinikega kaklema tikkunud mees sai tingimisi vangistuse - Lõuna-Eesti Postimees\n27. jaanuar 2022, 8:52\nKuidas tulla toime agressiivse inimesega, seda harjutavad politseinikud ka oma kutsevõistlustel. Pildil on PPA kutsevõistlus 2019. aastal, kus Johannese looga sarnane olukord läbi mängiti. Foto: Arved Breidaks\nPurjus peaga autoroolist tabatud Valgamaa mees sõimas patrullpolitseinikke roppude sõnadega ja tikkus nendega kaklema, mille eest kohus karistas teda pea kaheksa kuu pikkuse tingimisi vangistusega ning kohustusega alkoholist loobuda.\nSündmused hakkasid hargnema mullu 27. juuli õhtul kella 22.07 ajal, kui politseipatrull pidas Valgamaal kinni Volkswagen Passati, mille roolis istus silmanähtavalt joobes 54-aastane Johannes.\nMees ei allunud politseinike edasistele korraldustele seisata sõiduki mootor ja tulla sõidukist välja. Selle asemel ründas ta politseinikku, kui see üritas viimaks ise Volkswageni süütelukust võtit kätte saada. Johannes proovis politseinikku rusikaga lüüa, kuid mundrikandja blokeeris löögi.


Novodevitšje kalmistu – Vikipeedia\nkoordinaadid: 55° 43′ 29″ N, 37° 33′ 5″ E\nSee artikkel on Novodevitšje kalmistust Moskvas, Peterburi kalmistust vaata artiklit Novodevitšje kalmistu (Peterburi)''\nBoriss Jeltsini kalm\nNovodevitšje kalmistu on surnuaed Moskvas Novodevitši nunnakloostri vahetus läheduses, viie metroopeatuse kaugusel Kremlist, Moskva jõe kaldapealsel.\nSurnuaed tekkis sinna juba 16. sajandil, ajal mil Moskva suurvürst Vassili III rajas kloostri (1524).\nTänapäeval võtab kalmistu enda alla seitse hektarit maad ja sinna on maetud vähemalt 22 000 inimest.\nAlgselt maeti sinna vaid aadlikke ja kõrgeid vaimulikke. Alates 19. sajandist hakati surnuaiale matma ka silmapaistvaid lihtsurelikke. Nõukogude Liidu ajal muutus kalmistu n-ö esinekropoliks, kuhu maeti vaid kõrgeimad riigitegelased ja parteiliidrid. Samuti maeti sinna sõjaväe eliiti kuulunud isikud, Nõukogude Liidu kangelased, vene tuntud kirjanikud, kunstnikud, teadlased ja teatritegelased. Viimasel ajal maetakse sinna ruuminappuse tõttu üldiselt vaid tuntud kultuuritegelasi. Otsuse, keda lubatakse matta sinna kalmistule, teeb riigi valitsus ja presidendi kantselei.\nPaljud tuntud tegelased ei maetud Novodevitšje kalmistule mitte kohe pärast oma surma. Näiteks Nikolai Gogol, Anton Tšehhov ja Issaak Levitan maeti kalmistule ümber alles 1930. aastate algul.\nKalmistul ei puudu ka kenotaafid. Näiteks Solomon Lozovski ja Zafira Alijeva on maetud mujale, kuid neile seisab kalmistul hauamärk.\nTänapäeval pääseb kalmistule uudistama igaüks, kuigi see pole alati nii olnud. Näiteks pärast Nikita Hruštšovi surma (1971) pääses surnuaiale vaid erilubade alusel. Eriload väljastati sugulastele, kes käisid kalme hooldamas.\nAnton Tšehhovi haud\nartikkel “Novodevitši kalmistu saladused” (vene keeles) I osa II osa (Аргументы и факты, 2003, 2–3)\nPärit leheküljelt "https://et.wikipedia.org/w/index.php?title=Novodevitšje_kalmistu&oldid=5563484"


Toidukuivatid - nende valimine ja kasulikkus | SHOPPA.ee\nToidukuivatid - nende valimine ja kasulikkus\nOled alati mõelnud ja unistanud sellest, kuidas säilitada erinevaid puuvilju ja muid maitsvaid toiduaineid oma isiklikus kodus? Kvaliteetsete ja korralike toidukuivatitega on võimalik kuivatada ja säilitada erinevaid toiduaineid, mida on näiteks külmal talve operioodil hea teleka ees näksida. Toidukuivatit kasutades, säilivad toidus vajalikud vitamiinid ja ensüümid. Shoppa.ee netikaubamajas suur valik toidukuivateid. Erinevas võimsuses, suuruses, erineva kihtide arvuga ja mitmete erinevate oluliste ja kasulike lisafunktsioonidega. Suur valik toidukuivateid erinevatelt kaubamärkidelt.\nAastakümneid on Eestis sügiseti inimesed ahjus õunaviile ja erinevaid aiast saadud ürte kuivatanud, nüüd hakkab aga jõudma inimesteni arusaam sellest, et kodus võiks olla üks korralik toidukuivati, millega saab sisuliselt kuivatada peaaegu kõike. Toiduainete säilitamiseks on kasutusel dehüdreerimise meetod. Kuivatamise käigus eraldatakse toidust niiskus, mis tagab pika säilivuse. Võrreldes külmtutamisega, säilivad toiduainete puhul paremini nii värvus, maitseomadused, kui ka vitamiinid - ensüümid.\n☑ Mida üldse toidukuivatis kuivatada tasub?\nToidukuivatis saab kuivatada praktiliselt kõike, mida hing ihaldab. Kõike, mida saab parajateks viiludeks lõigata - seened, aedviljad, juurviljad, puuviljad, marjad, ravimtaimed, liha, kala, leib. Eestis on tõusvaks trendiks kujunenud õunte ja magusate viinamarjade rosinaks kuivatamine. Miks sellest on saanud nii suur trend? Sellepärast, et tööstuslikult kasvatatud viinamarjad, millest poe-rosinaid tehakse ja lastele söödetakse, on tunnistatud maailma üheks kõige enam taimemürke sisaldavaks toiduaineks. Viinamarjad värskena näiteks ei säili väga kaua, kuid kuivatatud kujul saab neid manustada terve talve vältel. Soovi korral võib ka smuutit kuivatada, siis saab sellest teha maitsvaid smuuti komme.\n☑ Kui suurt kogust toitu võib toidukuivatis korraga kuivatada?\nToidukuivateid on erinevas suuruses ning mõned meie Shoppa netikaubamaja e-poes mahutavad kuni 12 erinevat riiulit. Toitu riiulitele paigutades on oluline jälgida, et viilud kataks teineteist vaid pooleldi, mitte üleni. Õunaviile ja tomativiile võib laduda üksteise kõrvale serv-serva vastu. Viinamarjade puhul tasub suuremad marjad siiski pooleks lõigata.\n☑ Kui kaua peab toitu toidukuivatis kuivatama?\nKuivatamise aeg on üsna varieeruv, sõltub paljustki sellest, millist masinat kasutada ja kui kaua soovid kuivatis olevat toitu kuivatada ning loomulikult ka sellest, kui kaua võiks üht toiduainet maksimaalse elamuse ja maitsenaudingu saamiseks kuivatada. Toidukuivatitel on erinevad automaatsed programmid, mis jälgivad erinevate toiduainete kuivamisprotsessi ja hetke temperatuuri. Üldjuhul on uue toidukuivatiga kaasas päris tabelid sobivate programmide ja aja kasutamise kohta. Need tabelid on kasulikud just neile, kes pole varem toidukuivatitega väga kokku puutunud. Kuivatusprotsessi sobiva aja määramine tuleb väikese kogemusega ja tegelikult üsna kiiresti.\nAedviljad valmivad tavaliselt kiiresti, umbes 3 tunniga on need täiesti kuivad. Seened ja õunad umbes 8 tunniga, vahel vajavad õunad aga pisut rohkem. Marjade, näiteks mustikate puhul, vajavad need marjalised kuivatamist sisuliselt 2 ööpäeva järjest. Pole kahjulik kui toidud on kuivatamis veidi kauem kui nad peaksid olema.\n☑ Kuidas valida korralik toidukuivati?\nNagu öeldud juba eelnevalt, oluline on jälgida mitmeid aspekte. Mida kuivatada plaanid, kui kaua, kui suurel kuumusel, kui suurt toidukogust korraga ja nii edasi. Raske on öelda, et üks või teine toidukuivati on turu parim, kõik taandub kasutaja isiklikele eelistustele. Shoppa veebikaubamajast leiab toidukuivatid, millel on libisemiskindlad jalad; pöörlevuse funktsioon; reguleeritav temperatuur; taimeri olemasolu ja ülekuumenemiskaitse.\nKui toidukuivatit osta, siis nagu suurem osa köögitehnika või muu elektroonikaseadmete korral, osta tuleks alati siiski parim. Hind määrab kvaliteedi, vähemalt 99% ulatuses. Seetõttu soovitame ka meie osta kvaliteetne toidukuivati, mis on võimeline pikalt teid ja teie toidu kuivatamist ning säilitamist toetama. Esmane ja kõige olulisem argument, mida vaadata toidukuivatite puhul on kindlasti kuivatusrestide arv. Mida rohkem kuivatamisreste, seda rohkem toitu saad kuivatada ja talveks korraga säilitada. Shoppa veebikaubamajas leiad endale kuivateid, millel on 4; 5; 6, 7; 9 või 12 kuivatusresti.\nParimaks toidukuivatiks peetakse masinat, millel soe õhk tuleb tagant ja kõikidele restidele võrdselt. Levinud on toidukuivatid, mille õhk tuleb kas ülevalt või alt. Selline kuivati ei ole efektiivne ühtlaseks kuivatamiseks ja parima tulemuse saavutamiseks. Kuivati puhul on oluline ka taimeri olemasolu. See aitab täpselt nii nagu kokkamise puhul vältida toidu kõrbemist, siis kuivatamise puhul aitab taimer toidul mitte liialt kuivaks kuivada.\n☑ Shoppa soovitab:\nTRE Spade toidukuivati 500W Atacama Cube - toiduainete kiireks, mugavaks ja hügieeniliseks kuivatamiseks. Selle kuivatiga saab kuivatada absoluutselt kõike, mida hing ihaldab. Ravimtaimi, juuri, mugulaid, õisi, lehti, vilju, seeni, marju, puuvilju, liha, kala jne. Toidukuivati peamised omadused on ABS ja metallplaatidest korpus; kuivatuse temperatuur kuni 60C; kompaktne ja kaalult kerge.\nTRE Spade toidukuivati 500W Atacama Pro - oma olemuselt väga sarnane eelnevale Atacama Cube mudelile. Peamised omadused on värvitud terasest ja tugevdatud nailonkiust korpus; digitaalse näiduga; 5 erineva automaatprogrammiga; libisemiskindlate ja vibratsioonikindlate kummist jalgadega.


Vaasast lahkunud Jürgenson tahab välismaal jätkata - Soccernet.ee - Jalgpall luubi all!\n20. DETSEMBER 2017, 19:14 EESTLASED VÕÕRSIL\nMullu Vaasa Palloseuras oma esimese välisklubikogemuse saanud äärekaitsja Markus Jürgenson jättis klubiga hüvasti, kuid loodab siiski end veel välismaal proovile panna.\nTänavu koos Marko Meeritsaga VPS-i esindanud 30-aastane Jürgenson ei olnud klubis küll raudkindel põhimees, kuid mängis ühena kuuest kaitsjast üle 20 mängu, kuuludes algkoosseisu ligikaudu pooltes liigamängudes.\nMullu talvel Floraga hüvasti jätma pidanud äärekaitsja jaoks ei jätku karjäär nüüd ka Vaasas, sest üheaastane leping sai läbi ja on üsna kindel, et uut ei sõlmita.\n"Mängijate eelarve läks nii palju väiksemaks ja klubi ütles, et pigem otsitakse järgmiseks hooajaks nooremaid ja võibolla ka odavamaid mängijaid," selgitas Jürgenson. "Päris palju mängijaid lasid nad minema. Lõplikku tõde ma ei oska öelda, võibolla jäin liiga kalliks või midagi sellist."\n"Tegid ju lepingu Hindrekuga [Ojamaaga], ta on minust mõni aasta noorem (kaheksa aastat - I. L.). Korralik noorenduskuur käib, päris häid mängijaid lasevad ka niisama minema, aga seda ma ei oska kommenteerida. Sinna vist ainult paar üle 30-aastast mängijat jääbki."\nTreenib Eestis, aga sihib välismaad\nJürgenson rõõmustas, et sai üle aastate veidi puhata, kuid füüsiline pool ei ole soiku jäänud. Sellest nädalast liitus ta Paide Linnameeskonna treeningutega. "Treeninguplaan näeb ette, et sellest nädalast oleks vaja pallitrenne tegema hakata ja sain nendega sellisele kokkuleppele, et saan seal vormi koguma hakata."\nKas Eestisse naasmine ja Paidega liitumine on variant? "Praegusel hetkel see päevakorral ei ole. Vähemalt tänasel kuupäeval, 19. detsembril (eile - I. L.)," naeris Jürgenson. "Mu esimene eelistus on ikkagi välismaa. Sain selle maitse suhu eelmisel aastal."\n"Mulle nii meeldis, jäin väga rahule selle eluga. Maitse suus on ja tahaks veel, aga nagu ütlesin, ei olene kõik minu tahtmisest. Hästi palju asju peab kokku langema. Aga jah, esmajoones tahaks vaadata uuesti piiri taha. Kui see ei õnnestu, vaatan edasi. Eks plaan B-d ja plaan C-d on ka olemas, aga üritaks kõigepealt sinnapoole."\nTartu lähistelt pärit Jürgenson on karjääri jooksul esindanud ka Tartu Tammekat ja TVMK-d. Ta on Floraga kolmekordne Eesti meister ja üheksal korral esindanud Eesti koondist.


Meelis Mandel • 25. aprill 2017 kell 5:15\nVettinud mägra tiitel sai ettevõtjate vanemale põlvkonnale omistatud liiga vara - kaks Eesti parimat juhti on 60+, kirjutab Äripäeva peatoimetaja Meelis Mandel.\nHans H. Luik tõi mõned aastad tagasi mängu „vettinud mägra“ nimetuse Eesti vananevate juhtide iseloomustamiseks. Eks sel kujundil majanduskriisis ka sellele järgnevatel aastatel omajagu õigust oligi. Eesti taasiseseisvumise järgse majandusliku ime loonud ettevõtjad hakkasid kuluma ja muutusid riskikartlikumateks.\nMina julgeks nüüd aga visata „vettinud mägra“ kui Eesti ettevõtjat üldistava tiitli ajalooraamatusse. Seda kahel põhjusel.\nHoolimata valitsuse tegemistest või tegematustest on Eesti majandus jalgu alla saamas ja majanduskasv lõpuks kiirenemas. Kraanasid on üha rohkem õues näha, elu käib.\nAga teine põhjus on üsna subjektiivne ja põhineb äsjasel Pärnu Konverentside, Eesti Tööandjate Keskliidu, Eesti Personalijuhtimise Ühing PARE, Postimehe ning Äripäeva konkursil Parim Juht 2017. Konkursil, kus žürii ees oli üle saja juhikandidaadi hulgas üllatavalt mitmeid mitte esimeses nooruses juhte, kelle juhitavate ettevõtete tulemused olid aga muljetavaldavad.\nKolme nominendi ehk Eesti kolme parima juhi sekka valiti suisa kaks 60+ aastast tippjuhti. Noorema põlvkonna esindajana muljetavaldavaid majandustulemusi ja õigeid otsuseid ette näidanud Eften Capitali juhi Viljar Arakase kõrval olid nendeks tööstusgigandi ABB Baltimaade juht Bo Henriksson ning Harju Elektri juht Andres Allikmäe.\n25 aastat ABBs töötanud Henriksson on pikalt olnud Eestis tööstuse valdkonna üks eestkõnelejaid ja aktiivne liige mitmes mõjukas töögrupis. Muljetavaldav on mehe oskus Eesti ABB-maailmas nii kõvasti maailmakaardile tuua, et tööstusgigant siia jätkuvalt investeerib.\nHarju Elektrit on viimased aastad juhtinud justkui noored vihased mehed – võetakse riske, laienetakse, tehakse häid tehinguid. Jah, ettevõtte juhtkonda on uut verd tulnud, kuid tipus on ikka ettevõttes 35 aastat töötanud Andres Allikmäe.\nKarjäär algab 45+\nTehke järgi. Kõik me teame uuringuid, mis tõestavad, et pärast 45. eluaastat tehtud karjäärimuutused on edukad. Tõsi, reeglina tuleb karjäärimuutuseks esmalt olla valmis palgalanguseks. Kuid teisalt on jutud, et juht peaks iga viie või kümne aasta järel töökohta ja väljakutset vahetama, minu meelest suuresti koolitajate teooria. Alati ei pea, nagu tänavunegi parima juhi konkurss näitab.\nLisaks „vanade meeste“ võidukäigule torkas seekordsel juhikonkursil silma, et naisi Eesti parima juhi konkursile eriti ei esitatud. Ka eelmisel nädalal avalikustatud Eesti suurimal juhtidele mõeldud majanduskonverentsil Äriplaan ei esine ühtegi naisettevõtjat. Proovisime, üritasime, kuid seekord jäime alla naiste soovile lavale mitte tulla. Loodame, et vahepealne tagasilöök järgmistel aastatel kuhjaga tagasi tehakse.\nSellest juhikonkursist veel. Mõned aastad tagasi uurisid majandusteadlased Ulrike Malmendier ja Geoffrey Tate, mis juhtub ettevõtetega, mille juhid võidavad tiitlid nagu Forbesi parimalt tegutsev juht või BusinessWeeki parim juht.\nMalmendier ja Tate võtsid võrdlusvalimiks statistilise kontrollgrupi mees- ja naisjuhtidest, kes oleks „peaaegu“ vastava tiitli võitnud, kellest seda oodati, kuid kes siiski tiitleid ei saanud. Nagu võitjadki, juhtisid ka „peaaegu“ võitjad suuri ettevõtteid.\nTulemus? Tiitli võitnud juhtide firmad näitasid kolme aasta jooksul alates auhinnast selgelt - viiendiku võrra - halvemaid tulemusi kui „peaaegu“ võitjate juhitud firmad. Samal ajal said tiitlitega pärjatud juhid oma „peaaegu“ kolleegidest miljoneid dollareid enam palka. Nad olid ka suurema tõenäosusega kirjutanud raamatuid, saanud hästitasustatud istekohti erinevate firmade nõukogudes ja parandanud oma handicappi golfis.\nSellist dramaatilist mõju parima juhi konkursil Eestis õnneks või kahjuks ei ole. Eelmise aasta võitja Erkki Raasuke on küll töökohta vahetanud, kuid minu meelest rügab tööd samamoodi edasi nagu ka üle-eelmise aasta võitja, Estraveli pikaaegne juht Anne Samlik. Raamatuid pole ilmunud, tulemused pole alla käinud.\nPigem on põhjust vaadata Eesti parimate juhtide poole sooviga nende tegemistest õppida. Õppida seda, kuidas lisaks heale meeskonnamängule ja tulemustele osatakse sõna sekka öelda ka ühiskonnas laiemalt. Juhtide hääl ei ole Eestis kahjuks just ülemäära esindatud.


www.hobiSPORT.ee - MDY Liquid Magnesium\nMDY Liquid Magnesium\nHind / l: 56,02 €\nLIQUID MAGNESIUM – vedel magneesium\nLiquid Magnesium on efektiivne mineraalainete toidulisand, mis sisaldab magneesiumi ja kaaliumi ideaalses vahekorras, 1:2. Selline kombinatsioon on kõige efektiivsem ennetamaks lihaskrampide teket. Lisatud kaalium ja B6 vitamiin soodustavad magneesiumi imendumist. Liquid Magnesium sobib kõikide spordialade harrastajatele.\nKasutamine: Päevas võtta 1 ampull, soovitavalt enne magamaminekut. Enne teadaolevat pikka ja rasket võistlust võib alustada ennetava magneesiumi kuuriga, 3-4 päeva varem, igal õhtul tarvitada 1 ampull. Võistluspäeval võtta enne võistlust või esimeste krambiilmingute tekkimisel 1 ampull või koheselt peale võistlust taastumiseks.\nPakend: ampull 25 ml, karbis 20x25ml.\nKoostisained: Vesi, kaaliumkarbonaat, magneesiumkarbonaat, sidrunihape (E330), õunhape (E296), magusained (aspartaam, E951, sisaldab fenüülalaniini allikat ja atsesulfaam-K E950), aroomiained, sorbiinhape (E200), pürodoksiin HCL (B6 vitamiin).\n100 ml 25 ml ampull\nEnergia kJ(kcal) 130 /30 33 / 8\nSüsivesikud 0 g 0 g\nVitamiinid % SPA %SPA\nB6 8 mg 400% 2 mg 100%\nMineraalained % SPA %SPA\nKaalium 2400 mg ------- 600 mg -------\nMagneesium 1200 mg 400% 300 mg 100%\nEi tohi kasutada raseduse ja imetamise ajal. Ei ole mõeldud kasutamiseks alla 18-aastastele.Mitte ületada päevast doosi.\nRetseptiravimite tarvitamise korral konsulteerida enne Liquid Magnesiumi tarvitamist arstiga.\nTagasi kategooriasse: Vitamiinid ja toidulisandid


Hotel Midmost Barcelona Hispaania - Hotellide suurimad allahindlused\nDesign tuba - Voodi\nCalle Pelai, 14, Raval, Barcelona, Hispaania, 08001 - Vaata kaardil\nSaid küsimuse Hotel Midmost kohta?\nPrivilege tuba (Privilege)\nTerrassiga luksustuba (Superior with Terrace)\nDesign tuba (Design)\nCity kaheinimesevoodiga tuba (City Double)\nRohkem majutuskohast Hotel Midmost\nAsudes paigas Raval, on Hotel Midmost täiuslik koht, kus kogeda linna Barcelona ja selle ümbruskonda. Hotell asub 0.1 Km kaugusel kesklinnast ja tagab juurdepääsu linna olulistele rajatistele. Hästisäilinud miljöö ja lähedus kohtadele Araabia Ühendemiraatide peakonsulaat, University of Barcelona, CicloTour annavad sellele hotellile erilise šarmi.\nLihtsalt öeldes - kõik teenused ja mugavused, mida ootad Preferred Hotel Group'lt, on võrreldavad sinu oma kodu mugavustega. Tasuta WiFi-ühendus kõigis tubades, vahendid erivajadustega külalistele, WiFi , toateenindus, peretuba on vaid mõned võimalustest, mis tõstab esile teiste linna hotellide seast.\nHotel Midmost on koduks 60-le magamistoale. Kõik nad on maitsekalt sisustatud ja võivad pakkuda isegi selliseid mugavusi, nagu lameekraanteleviisor, täiendav vannituba, täiendav tualett, vannitoa telefon, vaipkatted. Hotelli vaba aja veetmisee võimalused tagavad, et sul ei tuleks siinviibimise ajal ettevõtmistest puudu. Avasta kütkestav segu Hotel Midmost professionaalsest teenindusest ja mitmekesistest teenustest.\nGooti kvartal (Barri Gotic) - 990 m\nLa Pedrera Casa Mila - 1,21 km\nMagic Fountain of Montjuic - 1,99 km\nBarceloneta rand - 2,37 km\nBarcelona Ülikool - 190 m\nBarcelona Aedade Ülikool - 270 m\nAgoda arvustused (60)Booking.com arvustused (738)\nKõik reisijate tüübid (60)Paarid (46)Üksikreisijad (9)Pered väikeste lastega (2)Pered suuremate lastega (1)Grupid (2)\nEunsoo alates Lõuna-Korea\nVastatud 13 juuli 2018\nJa alates Ameerika Ühendriigid\nVastatud 24 november 2017\nwanqi alates Singapur\nDesiree alates Saksamaa\nVastatud 10 oktoober 2017\nVastatud 21 aprill 2017\nSEUNGHYUK alates Lõuna-Korea\nVastatud 28 märts 2017\nDervilia alates Iirimaa\nPunit alates Araabia Ühendemiraadid\nDaniela alates Brasiilia\nBae alates Lõuna-Korea\nJUNGBAE alates Lõuna-Korea\nYeongju alates Lõuna-Korea\nVastatud 25 juuni 2018\nSolji alates Lõuna-Korea\nsora alates Lõuna-Korea\nVastatud 25 mai 2018


Fried: Venemaa isoleerib end tahtmatult ise - Maailm - Postimees.ee\nFried: Venemaa isoleerib end tahtmatult ise\n1. oktoober 2008, 23:06\nUSA asevälisminister Daniel Fried.\nAmeerika Ühendriikide abivälisminister Daniel Fried ütles täna Eestis viibides, et Washington soovib teha Moskvaga koostööd, ent Gruusia kriisi järel isoleerib Venemaa end tahtmatult ise.\n«Venemaa isoleerib end, kui käitub 19. sajandi kommete kohaselt, nagu käitunuks tsaar Nikolai I,» ütles Fried USA saatkonnas antud pressikonverentsil, kommenteerides Venemaa agressiooni Gruusia vastu.\nFried lisas, et USA pole unustanud ega kavatse unustada kohustusi, mille Venemaa endale Prantsusmaa vahendatud relvarahuleppega võttis ning mille täitmisega on Moskva seni viivitanud. Hoolimata sellest soovib USA teha Venemaaga tema sõnul koostööd, ehkki Moskva teeb ise selle raskeks.\nFriedi hinnangul ei ole Venemaa ilmselt täitnud oma soovitud eesmärke, mille tõestuseks on Shanghai Koostööorganisatsiooni (SCO) riikide selge toetuse puudumine Moskvale vastasseisus Läänega.\n«Kui nad [Venemaa] võtavad kaks väikest regiooni ja ei purusta suhteliselt väikest [Gruusia] armeed, siis mille üle uhke olla,» ütles Fried Lõuna-Osseetia ja Abhaasia kontrolli alla võtmise kohta.\n«Nicaragua ja Hamasi tunnustus ei ole just diplomaatiline võidukäik,» sõnas ta viitega vasakpoolsele Ladina-Ameerika riigile ja Palestiina islamistlikule relvarühmitusele, mis on Abhaasia ja Lõuna-Osseetia iseseisvust tunnustanud.\nFriedi sõnul ei ole hetkel olulisimaks küsimuseks, mida teeb USA või rahvusvaheline üldsus Gruusia kriisi järgselt, vaid mida kavatseb edasi teha Venemaa. «Venemaa maksab juba praegu väga suurt hinda selle eest,» ütles Fried ja lisas, et Venemaa käitumise tagajärjed Gruusias on kauakestvad.\nFried märkis, et Venemaal oli kindlasti «eufooriaperiood», ent nüüdseks on paljud venelased, kaasa arvatud mitmed äriringkonnad ja intelligentsi esindajad hakanud muretsema, mida võivad augustisündmused neile või Venemaale kaasa tuua.\nFried ütles, et ei usu Moskva avalikku retoorikat, mille kohaselt ei lähe Venemaale korda isolatsioon ja näiteks väljaheitmine juhtivate tööstusriikide ühendusest G8.\n«[Venemaa välisminister Sergei] Lavrov ei ütle kunagi avalikult, et jah, me eksisime,» lausus Fried ning lisas, et Venemaad tuleb lugeda hoopis ridade vahelt, mida 35-40-aastased ja vanemad inimesed üsna hästi oskavad.\nKüsimusele, kas Gruusia võib separatistlikud provintsid kunagi tagasi saada, vastas Fried, et pikas perspektiivis ei saa välistada midagi. «Kui Gruusia areneb, võivad asjad muutuda,» ütles ta ja lisas, et kõige tähtsam on kannatlikkus ja sihikindlus.\nFried pidas Gruusia jaoks kõige tähtsamaks arendada välja tugevad institutsioonid. Gruusia peab oma majanduse käima saama ja õigusriigiks muutuma, lisas ta.\nGruusia ja Ukraina liitumise kohta NATOga ütles Fried, et teada on lõpplahendus ehk liikmesus, ent mitte selle saavutamise aeg.